Novedades sobre el programa solidario de libros de texto – BIGE\nNovedades sobre el programa solidario de libros de texto\nEHIGE, BIHE eta SAREAN elkarteen eskaerari erantzunez, Lehen Hezkuntzako 3. eta 4. mailako liburuak berriztatzea erabaki du Eusko Jaurlaritzako Hezkuntza sailak.\nEuskal Eskola Publikoko familiek eta Guraso Elkarteen Federazioek erakutsitako jarduera bateratuak lehen hezkuntza eta bigarren hezkuntzako ikastetxeetako zuzendariekin batera (SAREAN eta BIHE), Hezkuntza, Hizkuntza Politika eta Kultura Sailak “Testuliburuen kudeaketa solidariorako programa” finantzatzeko 2013ko ekainean hartutako erabakian atzera egiteko balio izan du.\nHala, Programak ezartzen duen biziraupena bete duten Lehen Hezkuntzako 3. eta 4. mailako testuliburuak berrituko dituzte ikastetxe publiko guztiek ikasturte hasiera honetan.\nHala ere, Hezkuntza sailak ez ditu berrituko 5. eta 6. mailako liburuak, hala eskatu genion arren, eta 5. urtez berrerabili beharko dituzte liburuok maila horietako ikasleek. Honen harira, 3. eta 4. mailetan sobratzen den dirua egoera txarrean dauden 5. eta 6. mailako liburuak erostera zuzentzea gomendatu du Hezkuntza sailak.\nBestalde, DBHko 3. eta 4. mailako ikasleek Programa honetatik kanpo jarraitzen dute.\nHau guztia dela-eta, 2013-2014 ikasturte honetan Programa hau elkarrekin sakonean aztertzeko eskaera egin diogu Hezkuntza sailari. Hala, erabaki egokienak hartzeko denbora izango dugu datorren ikasturterako.\nNobedade hauek direla eta, zera adierazi nahi dizuegu:\n– Eskerrik beroenak eman nahi dizkizuegu ekainean kuota ez ordaintzea eskatu genizuenean hala egiteagatik, eta guregan jarritako konfidantzagatik.\n– Ikasturte honetako araudiak ezartzen dituen kuotak ordaintzea gomendatzen diegu familiei.\nFederazioetatik zera gomendatzen dizuegu ere: zuen ikastetxeetan galdetzea nola egingo den prozesua, informazioa berandu iritsi baita (uztaila).\nArgibiderik behar baduzue jar zaitezte gurekin harremanetan.\nProgramaren egoera gaur egun\n-Lehen Hezkuntzako 1. eta 2. mailak: urtero berritzen dira liburu guztiak Administrazioaren aportazioa (92 € aurten) eta familien kuotekin (26 €).\n-Lehen Hezkuntzako 3. eta 4. mailak: liburuak berrituko dira aurten Administrazioaren (134 € ikasleko) eta familien kuotekin (29 €).\n-Lehen Hezkuntzako 5. eta 6. mailak: 5. aldiz berrerabiliko dira liburuak. Hala ere, 3. eta 4. mailan soberan gera daitekeen dirua erabili ahal izango da liburu hauek berritzeko. Diru horri familien kuota gehitu behar zaio (30 €) eta baita Hezkuntza sailak urtero jartzen dituen 14 €ak ikasleko, egoera txarrean dauden liburuak berritzeko.\n-DBHko 1. maila: 4. urtez berrerabiliko dira liburuak. Administrazioak emandako ikasleko 21 € izango ditu ikastetxeak egoera txarrean daudenak berritzeko. Familien kuota gehitu behar zaio horri (40 €).\n-DBHko 2. maila: 3. urtez berrerabiliko dira liburuak. Administrazioak emandako 23 € izango ditu ikastetxeak egoera txarrean daudenak berritzeko. Familien kuota gehitu behar zio horri (44 €).\n-DBHko 3. eta 4. mailak: Programatik kanpo daude.\n*Programaren jarraipena: testuliburuetan gastatutako diruaren justifikazio-memoria aurkeztu beharko dute ikastetxeek urriaren 30a baino lehen (3. eta 4. mailako liburu berriak + 5. eta 6. mailako berritze partziala).\nSeguros Curso 2013-2014\nAyudas destinadas a AMPAS


Urriko 3.asteburuan, badaukagu plana! Ungari mendi taldea, Txorimalo Gaztetxea eta Egizu mendira goaz!!! Oraingoan Saioa mendia igoko dugu. Ostiralean 19:00ak aldera Fadurako parkinean elkartu eta asteburuari hasiera emango diogu. Kotxeak hartu eta errepidera. Elizondon afaldu ta jarraian Zugarramurdira, ” Graxiana aterpera”, bertan lo egingo dugu.\nasier barruetabeña2015-09-29T11:09:17+02:002015-09-29|berbalagunok, egizu, irteerak, mendi irteerak|0 Comments


G7 gailurraren kontrako kanpainak Euskal Herriko 70 eragileren babesa jaso du jadanik\n2020ko otsailaren 23a, igandea | Ordua Euskal Herrian 09:44:25\nG7 Ez! Euskal Herritik beste mundu bat sortzen plataformak ostegunean prentsaurrean jakinarazi duenez, denera 70 sindikatu, alderdi politiko eta elkartek eman diete babesa, abuztuaren amaieran egingo den mundu mailako gailurraren aurkako kanpainarekin bat eginez.\nBilboko prentsaurrekoa (arg: G7 Ez! plataforma)\nAtxikimendu ugari jaso dituzte G7 Ez! plataformak Miarritzeko mundu gailurraren atarian egingo dituen jardunaldi eta mobilizazioek. Bilbon ostegunean egindako prentsaurrekoan jakinarazi dutenez 70 eragile batu zaie oraingoz kanpainari.\nGailurra abuztuaren 24tik 26ra egingo dute "maila ekonomiko, politiko eta militarrean botere handia duten munduko zazpi herrialdeek" eta plataformak zabaldu duen manifestuan dioenez sistema kapitalista "krisi anitz eta iraukor baten erdian" dela egingo dute gainera. Plataformaren aburuz, gailurraren helburua da sistema bera "birsortzea", eta horretarako hartuko diren neurriak "herritar eta herri askori eragingo diete".\nHorren aurrean, hainbat aldarrikapen jasotzen ditu testuak: gailurrak ordezkatzen duen sistemaren aurrean "salaketa irmoa" egingo dute, "bide baketsuak soilik erabiliz". Horrez gain, beste sistema bat eta "mundu berri bat martxan jartzeko" alternatibak badaudela ere aldarrikatu nahi dute. Eta azkenik, gogorarazi dute gailurra "Euskal Herria izena duen herrian" egingo dela, beste herriekin eta sistema horren aurka ari direnekin "elkartasunean ari den herria".\nPrentsaurrekoan eskatu dute "bakoitza beretik eraginez" beste eredu bat eraikitzeko lanean segitzea eta herritarrei deia luzatu diete abuztuaren 21etik 25era Hendaian eta Irunen antolaturiko kontra-gailurrean parte hartzera.\nAtxikimendua eman duten eragileen zerrenda:


Bob Bigarren Aktorea - Wikipedia, entziklopedia askea.\nBob Bigarren Aktorea\nBob U. Terwilliger\n(Bob Bigarren Aktorea)\nThe Simpsons eta Simpsons Comics\nTerwilliger Boulevard (en)\nsupporting actor (en)\nBart Simpson, Simpson Familia, Krusty Pailazoa\nRobert "Bob" Underdunk Terwilliger Jr., edo "Bob Bigarren Aktorea" (Sideshow Bob ingelesez), Simpsondarrak telesailko pertsonaia da.\nKrusty Pailazoarekin lan egiten zuen, bere laguntzailea bezala. Ondoren Springfieldeko supermerkatuan lapurreta egitea egotzi nahi izan zion Krusty Pailazoari, bain Bart Simpsonek poliziari jakinarazi eta kartzelan sartu zuten. Ordutik Bart Simpson hiltzen hainbat aldiz saiatu da.\nFrancescarekin ezkonduta dago, eta seme bat dauka, Gino izenekoa. Cecil Terwilligeren anaia da.\nWikimedia Commonsen badira fitxategi gehiago, gai hau dutenak: Bob Bigarren Aktorea\nOrriaren azken aldaketa: 7 ekaina 2020, 22:45.


Hezkuntza eta EHU garbikuntzan ezarritako gutxieneko zerbitzuen dekretuak greba eskubide faltsua baino ez du bermatzen — ELA Sindikatua\nHezkuntza eta EHU garbikuntzan ezarritako gutxieneko zerbitzuen dekretuak greba eskubide faltsua baino ez du bermatzen\nHezkuntza eta EHU garbikuntzan ezarritako gutxieneko zerbitzuen dekretuak greba eskubide faltsua baino ez du bermatzen ELA, UGT, LAB, CCOO eta ESK-k Bilbon, Gasteizen eta Donostian deitutako elkarretaratzeetan, Hezkuntza eta EHUko garbikuntzako langile azpikontratatuek salatu dute Lan Sailak ezarritako gutxieneko zerbitzuek lan-karga neurrigabea dutela egiaztatzen dutela. "Posible al da 4 ordu lan egiten duen langile batek komunak hiru aldiz garbitzea eta desinfektatzea, ikasgelak bi aldiz garbitzea, fakultate oso bateko paperontziak hustu eta garbitzea? Pomoak desinfektatzea, ateak, eskudelak, zoruak, telefonoak...? Hori al da %30eko gutxieneko zerbitzua?", galdetu dute. https://www.ela.eus/eu/zerbitzuak/albisteak/hezkuntza-eta-ehu-garbitzeko-gutxieneko-zerbitzuen-dekretuak-greba-hutserako-eskubidea-ezartzen-du https://www.ela.eus/eu/zerbitzuak/albisteak/hezkuntza-eta-ehu-garbitzeko-gutxieneko-zerbitzuen-dekretuak-greba-hutserako-eskubidea-ezartzen-du/@@download/image/GARBIKUNTZA.jpeg\nELA, UGT, LAB, CCOO eta ESK-k Bilbon, Gasteizen eta Donostian deitutako elkarretaratzeetan, Hezkuntza eta EHUko garbikuntzako langile azpikontratatuek salatu dute Lan Sailak ezarritako gutxieneko zerbitzuek lan-karga neurrigabea dutela egiaztatzen dutela. "Posible al da 4 ordu lan egiten duen langile batek komunak hiru aldiz garbitzea eta desinfektatzea, ikasgelak bi aldiz garbitzea, fakultate oso bateko paperontziak hustu eta garbitzea? Pomoak desinfektatzea, ateak, eskudelak, zoruak, telefonoak...? Hori al da %30eko gutxieneko zerbitzua?", galdetu dute.\nGaurko greba egunean, Hezkuntzako eta EHUko langile azpikontratatuak salatu dutenez, ia sei urteko negoziazioen ostean eta egindako 60 bileren ondoren, egoera kezkagarria da oraindik: enpresek ez diete ordaintzen hitzarmenean jasotako soldata-igoera, ezta lanaldi zatituko plusa ere; lantokietan behar diren norbera babesteko ekipamendurik gabe jarraitzen dute, COVID-19 gelak kirurgia-maskarekin soilik desinfektatzen dituzte; bajak bete gabe daude; eta lizitazioetan jasotzen diren langile kopuruaren azpitik daude. Horri, Lan Sailak ezarritako gutxieneko zerbitzuek sortutako egoera gehitzen zaio; izan ere, gutxieneko zerbitzu horiek, nahiz eta hilabete askotan lehen aldiz greba-egun honetarako agindutako gutxieneko zerbitzuek, teorian, aukera ematen duten emakumezko langileen greba-eskubidea gauzatzeko, praktikan, egin beharreko zeregin guztiak egitea dekretatutako langile kopururekin ezinezkoa da.\n"Posible al da 4 ordu lan egiten duen langile batek komunak hiru aldiz garbitzea eta desinfektatzea, ikasgelak bi aldiz garbitzea, zakarrontziak hustu eta garbitzea, fakultate oso bateko pomoak, ateak, eskudelak, zoruak, telefonoak... desinfektatzea? Horiek al dira %30eko gutxieneko zerbitzuak? Gutxieneko zerbitzuek egiaztatzen dute gure lan-karga neurrigabea dela. Azkenik, errefortzu-zerbitzuak lanaldiaren %100ean egin behar badira, zergatik murriztu dute astelehenean bertan enpresa pribatuek errefortzu-zerbitzu hori %50ean?", galdetu dute.\nGauzak horrela, ulertzen dute eskubide hori hutsaren hurrengoa dela; izan ere, praktikan, irtenbiderik jarri gabe eta sektoreko prekarietatean sakontzen jarraitzen dute.\nEra berean, gutxieneko zerbitzuak mobilizazioetatik 24 ordu eskasera iritsi direla salatu dute. "Onartezina da. Badakigu erabaki honen helburu bakarra sektorea desmobilizatzea dela, baina ez dute lortuko", gaineratu dute.\n"Gelditzea erabaki dugu. Gelditu, behingoz entzun eta ikus gaitzaten. Ikastetxeek eta EHUk normaltasunez funtzionatzeko funtsezko zerbitzua gara, eta serio hartzea nahi dugu. Nazkatuta gaude", esan dute.


Asteasuko igerilekuko bazkidetza egiteko aukera, zabalik - Asteasu - Aiurri.eus\nAsteasuko igerilekuko bazkidetza egiteko aukera, zabalik\nAiurri 2020-06-25 08:52\nOrain arte herritarrentzat soilik egon da zabalik bazkidetza egiteko aukera. Gaurtik aurrera, gainerako herrietako herritarrei ere zabaldu zaie aukera hori. Uztaila eta abuztuan egongo da zabalik igerilekua, eta erabilera ordutegi ezberdinak zehaztu dituzte, segurtasun neurriak errespetatu ahal izateko.\nAurten ez da eguneko sarrerarik salduko Asteasuko igerilekuan, eta zerbitzua erabili ahal izateko, beharrezkoa izango da bazkide izatea. Goizez guztiontzat libre egongo da, gehienezko jende kopurura iritsi arte eta arratsaldez, bi ordutegi ezberdin egongo dira: 14:00-16:45 eta 17:15-20:00. Bazkide bakoitzak aukeratu ahal izan du zein ordutegitan joango den igerilekura eta, herritarren eskariz, hamabostean behin aldatuz joango da.\nSegurtasun neurri ezberdinak errespetatu beharko dituzte aurtengo erabiltzaileek. Gune edo lursail ezberdinetan banatuko dute belazea. Etxe berean bizi direnak bakarrik elkartu ahal izango dira gune berean eta ezingo da gune batetik bestera mugitu. Uretan ere, gehienezko jende kopurua mugatu dute eta, rotazioa egon dadin, 20 minutuko bainuak hartzea eskatu dute. Segurtasun neurriak errespetatuz jokatzeko deia zabaldu dute Udaletik.


Jon Rahm, munduko sailkapeneko lehen postuan\nPGA Tourreko Memorial txapelketa irabazi eta Barrikako golf-jolakariak postu historia lortu egin du,\nJon Rahmek ez du kortea gainditu Charles Schwab Challenge txapelketan\nGolfeko sailkapena ez da aldatuko, lehiaketa bueltatu arte\nJon Ramh lehena da munduko sailkapenean\nBarrikako Jon Rahmek munduko rankingean agintzen du jada\nRahm: ''Inoiz ez dut horren geldialdi luzerik izan, baina irabaztera nator''\nAsteburu honetan Dublinen (Ohio, AEB) jokatu den PGA Tourreko Memorial txapelketa irabazi egin du Jon Rahm bizkaitarrak eta ondorioz munduko sailkapeneko lehen postuan kokatu da.\nBarrikakoak 279 (-9) kolpeko txartelarekin bukatu egin du ibilbidea Ryan Palmer 282 (-6) estatubatuarra baino hiru gutxiagorekin.\n2020an Jon Rahmek PGA Tourrean lortzen duen lehen txapelketa da hau, aurretik beste hiru irabazita ditu eta guztira profesional bezala hamaika garaipen erdietsi ditu eta ondorioz egungo munduko sailkapeneko lehen postuan da euskal golf jokalaria.\nAzken txapelketa hau irabazteagatik 76 puntu jaso ditu Rahmek (460,82 ditu guztira) eta modu horretan Rory McIlroy (419) gainditu egin du sailkapen nagusian. Hamaika aste jarraian zeramatzan postu horretan, guztira 106, Irlandarrak 2012ko matxoaren 4an lehendabizikoz lortu zuen lehen postura igotzea.\nRahmek 25 urte ditu eta Europako bederatzigarren jokalaria da lehen postua lortzen duena, beraz, historia da Barrikakok lortu duena.\nLider moduan aste gehien egon dena Tiger Woods da, 683 asterekin eta ondoren Greg Norman (331).\nJon Rahm Rodriguez Barrikan jaioa (10-11-1994) gaztea zenetik beti izan du helburu bat, munduko onena izatea eta asteburu honetan Ameriketako Estatu Batuetako Ohioko Dublin herrian irabazitako txapelketan jomuga hori lortu egin du jada, 25 urterekin.\nTxikitatik Severiano Ballesteros bezala izan nahi zuen, eta bera bezala rankingeko lehen postuan egotea lortu egin du jada.\nAlebina zenean Espainiako txapelketak irabazi zituen eta aurki alde egin zuen AEBra ikasketak eta bere kirol-ibilbidea bertan amaitu ahal izateko (2012).\n2017an bere PGAko palmares profesionala estreinatu zuen San Diegoko Farmers Insurance Open txapelketa irabaziz. Modu horretan TOP50ean sartzea lortu egin zuen.\nZorionak @JonRahmpga! ¿¿\n¿ Lan irmoari esker munduko lehena izatera iritsi zara. Erronkak gainditzeko indarra erakutsi duzu, baita apaltasunez lanean jarraitzeko adorea ere. Kirolari guztientzako eredua zara. pic.twitter.com/9G3Dm5WZ5D\n— Iñigo Urkullu (@iurkullu) July 20, 2020


Bide bat mendian, berdintasunaren alde - Nafarroako Hitza Bide bat mendian, berdintasunaren alde – Nafarroako Hitza\n2022, ekainak 24 Aisialdia, Albisteak, Astekoa, Gizartea, nafarroa 65\nAbiatu dute Pirinioez Haraindiko Elkartasun Elkarte Sozialaren mendi martxa, zortzigarrenez. Bazterketari aurre egitea du xede. Katalunia, Aragoi eta Euskal Herriko 150 gaztek parte hartuko dute.\nBeroaldiak goia jo duenean abiatu da, Hondarribitik (Gipuzkoa), Bartzelonako Pirinioez Haraindiko Elkartasun Elkarte Sozialak antolatutako mendi martxa. Parte hartzaileek larunbatean egin zuten aurreneko etapa: 25 kilometroko bidea, Beran bukatzeko. Beroak zaildu zuen gazteen martxa, eta eskertu zuten herriko kultur etxeko giro freskoa. Aitor Elexpuru alkateak eta Ines Matxiarena zinegotziak harrera egin zieten han. 2013an egin zuten mendi martxa lehenengo aldiz, eta orduko helburuari eutsi dio aurtengo aldian ere: bazterketari aurre egitea du xede, egoera zaurgarrian diren gazteentzat aisialdirako eta harremanak lantzeko berdintasun espazio bat sustatuz.\nIa berrogei egunez, zazpiehun kilometro egingo dituzte Pirinioetako mendi martxako parte hartzaileek. Gehienak txandaka ariko dira, baina batzuek ibilaldi osoa eginen dute. 150 gaztek parte hartuko dute, denera: Katalunia, Aragoi (Espainia) eta Euskal Herrikoek. Martxa osoa eginen duten horietako bat da Mohamed Marron gazte marokoarra. Bartzelonan bizi da orain, Ceutako (Espainia) muga duela bi urte zeharkatu eta gero. “Kamioi baten azpiko aldera lotu, eta horrela sartu nintzen Espainian”.\n“Urtebete egon nintzen Ceutan pasatzeko zain; denbora horretan, beldurra galdu nuen”, kontatu du. 22 urte ditu, eta Pirinioak ezagutzeko irrikan da, mendia biziki maite baitu. Lehenengoz ari da martxan parte hartzen, baina bide osoa egiteko “gogoz” da.\nHarremanetarako toki bat\nMarronekin batera, 11 herritartasuneko 25 gaztek parte hartu dute ibilaldiko lehendabiziko etapetan. Pirinioez Haraindiko Elkartasun Elkarte Sozialeko presidente Carmen Garrido da ibilaldiko parte hartzaileen artean. “Gure helburu nagusia inklusioa da; arrazoi ezberdinak direla kausa egoera zaurgarrian diren gazteekin lan egiten dugu. Gazte horiek artatzen dituzten erakundeei espazio eta jarduera bat eskaini nahi diegu, euren lana garatzeko balia dezaten”, azaldu du Garridok ibilaldiaren xedeari buruz.\nMohamed Marron Bartzelonako SuperAccio fundazioko erabiltzailea da, eta erakunde horretako boluntario batzuek lagunduta parte hartzen ari da mendi martxan. Nafarroako gazte migratzaileekin egiten du lan SEI elkarteak, eta erakunde horretako zenbait erabiltzaile eta boluntario ere aritu dira bidea egiten.\nBoluntario horietako bat da Estefania Cordoba 19 urteko gaztea. Kolonbiatik ailegatu zen Nafarroara, eta, SEIko erabiltzaile izan eta gero, erakunde horretako hezitzaile da orain. Migrazioaren doluari aurre egiten laguntzen die elkartearekin bat egiten duten bertze gazteei, hain zuzen.\nCordobak eta bertze mendizaleek eskertu dute Berako Udalak egindako harrera. Ia berrogei eguneko jarduera da Pirinioez haraindiko mendi martxa. Zazpiehun kilometroko bidea eginen dute, denera; uztailaren 22an, Gironako (Katalunia) Creusko lurmuturrean amaituko da.\nZortzigarren martxa da aurtengoa. 2013an egin zuten lehendabiziko aldiz, baina azken bi urteotan bertan behera gelditu da pandemiagatik. Carmen Garrido antolatzaileak “biziki” eskertu du aurten berriz egiteko aukera. Bartzelonan du elkarteak egoitza nagusia, baina Iruñean ere badute ordezkaritza bat, iaztik.\n« Ezohiko solasaldia


Eibarko ibilbide luzeak – Mendi Taldea\nHome » Eibarko ibilbide luzeak\nEibarko Itzulia bi urtean behin antolatzen dugu Klub Deportibotik eta egun baten Eibar guztiari itzulia egitea du helburu, beti ere mendi gailurretatik pasatuz.\nIbilbidea Klub Deportiboaren egoitzan hasten da eta ordena honetan pasatzen da Eibar inguratzen duten mendietatik: Egoarbitza, Azkonabitza, Galdaramiño, Azurtza auzoa, Topinburu, Illordo, Azitain auzoa, Arrate, Aizketa, Akondia, Garagoitxi, Kalamua, Kalamuako parlamentua, Usartza, Ixua, Urko, Lindari, Amaña auzoa, Eibarko Klub Deportiboa.\nIbilbideak 34 kilometroko luzera du eta 2000 metro inguruko desnibel metatua. Bidea puntu horiz markatuta egoten da eta bi urtean behin berrikusten dugu. Hemen duzu 2019an erabili genuen ibilbidea Wikiloc atarian.\n2013 eta 2014 urteetan zehar, klubeko hiru mendizalek Eibarko Udaleko Ego Ibarra Batzordearekin batera Eibarko mugarriei buruzko lana egin zuten. Lan horretan oinarrituz 2014 urteko egutegian Eibarko Mugarrien itzuliko bi etapa egin ziren, bata Iparraldekoa eta bestea hegoaldekoa. Itzuli guztiaren GPX fitxategia ere deskargatu daiteke. OHARRA: ibilbide hau ez dago markatuta. Egin zenetik bideak itxita edo aldatuta egon daitezke. Aldatu ez dena mugarrien kokapena da. Mugarri batzuen ingurumariak garbitu egin ziren 2014 eta 2015 urteetan, baina berriz ere inguruak zikin egon daitezke.\nPR GI-108: Ermiten bidea\nPR edo Ibilbide Laburrak markatu eta balizatutako mendi ibilbide laburrak dira. Gipuzkoako Mendizale Federazioa arduratzen da homologazioaz eta entitate sustatzaileak beren mantentzeaz.\n2020 urtean zehar, Eibar eta Elgoibar artean zeuden bi ibilbideen arteko fusioa proposatu digu Mendizale Federazioak eta horrela, Elgoibarko Morkaiko Mendizale Elkartearekin, Eibarko Udalarekin eta Elgoibarko Udalarekin elkarlanean ibilbide berri bat osatu da, lehengo PR GI-108 eta PR GI-122 ibilbideak elkartuz. Markaketa lanak bukatuta daude baina oraindik norabide tantaiak eta ibilbidearen kartelak falta dira.\nIbilbidea hauxe da: San Pedro – Santumotz – Hiruitturri – Kalamua – San Roman – Usartza – Akondia baserria – Txabola Pagola – Arrate – Gaztelu baserria – San Pedro.\nIbilbideak 14.4 kilometroko luzera du eta 705 metroko desnibel metatua. Punturik altuena Kalamua gailurra da eta baxuena Saturixo erreka (Arrate eta San Pedro artean). Ibilbide osoa marka zuri eta horiz markatuta dago. Ibilbidearen sarrera puntu gisa Usartza, Arrate edo San Pedro erabiltzea gomendatzen da.\nGR 121 Bizkar Ibilbidea – Gipuzkoako Bira\nGipuzkoako Foru Aldundia eta Gipuzkoako Mendizale Federazioaren ardurapean GR 121: Bizkar Ibilbidearen 2 etapa pasatzen dira Eibartik. GR 121, funtsean, Gipuzkoari bira ematen dion ibilbide luzea da.\nGure herritik etapa hauek pasatzen dira:\n7. Etapa Mutriku – Eibar: Mutrikun hasi eta Kalbario gainetik, Arno mendigunea gurutzatuz Arnoateraino doa ibilbidea. Handik Urkaregi gainetik zehar Hiruitturira doa eta bertatik Kalamuako lautadara. Bertatik Usartzan zehar lehenengo eta Santa Kurutzetik ondoren, Asua Errekan zehar Barakaldo kalera jaisten da.\n8. Etapa Eibar – Arrasate: Barakaldo kalean hasita, Iparragirren zehar Sautsira doa ibilbidea. Bertatik, Salbador ermitara igotzen da lehenengo eta Azurtzara ondoren, Azkonabitza inguratuz Karabieta gainera iritsiz. Handik Elgetara jaitsi Asentzioraino eta bertatik Kanpazar gainera. Han Udalaitz inguratuz, Arrasateko Udala auzora heltzen da.\nGR 123: Bizkaiko Bira\nBizkaiko Foru Aldundiak sustatutako ibilbide luze honek Bizkaiari itzulia egiten dio. Ermutik Ondarroara doan etapa Eibartik pasatzen da, hain zuzen ere Elorreta baserrietatik gora Urkora doan bidean zehar doa ibilbidea. Gailurra egin beharrean beheko aldetik “kateen bidea” deitutakotik doa bidea Ixura eta handik Usartzara. Hemendik aurrera, Gipuzkoako GR 121ren ibilbidearekin bat egiten du Arnoateraino, bertan Ondarroarantz desbideratuz. Ibilbidearen xehetasunak Bizkaiko Foru Aldundiaren webgunean eta Bizkaiko Mendizale Federazioarenean aurkitu ditzakezu.


Ipar Euskal Herriko Hitza-k aditzera eman duenez, koronabirusak bazterrak inarrosi ditu munduan barrena, baita gure mundu tipia ere: Nafarroaren Eguna, Eusko Eguna eta Sarako Biltzarra bertan behera utzi dituzte antolatzaileek, besteak beste. Herri Urrats ospakizuna izanen denentz datozen egunetan erabakiko dute antolatzaileek.\nBasaizeako arduradun Maider Lurok Nafarroaren Egunik ez dela izanen eman du aditzera, etsiturik. Aurtengo Nafarroaren Eguna apirilaren 26an egitekoa zen, Baigorriko besta nagusia.\nEusko Eguna apirileko lehen astebururako zegoen iragarria Ezpeletan. Euskal Moneta elkarteko kideek bertan behera utzi dute hau ere: “Ez da izanen 2020an, eta ez dugu gibelatuko”, jakinarazi du Regis Eneriz elkarteko langileak. “Hurrengo edizioa 2021ean izanen da. Konplikatua zen atzematea beste data bat”.\nBiarritz Culturek antolatutako Bi Harriz Lau Xori jaialdia ere ez da ospatuko. Bi Harriz Lau Xori jaialdiaz gain, publiko gaztearentzat finkatuak zituzten beste bi ikuskizun ezeztatu dituzte.\nPazkoz egiten da liburu eta disko Sarako Biltzarra azoka ere ezeztatua izan da. Irailean antolatzea aztertzen ari dira. Urte berezia behar zuen izan, lehen aldikoz, antolatzaileen asmoa haur literatura azoka berria sortzea baitzen: “Datorren urtean antolatuko dugu, eta hirugarren egun bat gehituko diogu”.


Gaurko premiei erantzuteko burujabetza - Aberriberri bloga\nAsteartea, 18 abendua, 2012\n18 abendua, 2012 18 abendua, 2012\nJoan den asteko eztabaida oso argigarria izan dela deritzot. Aurrena, euskal herria erdigunean jartzen duten indar nagusienak aurrez aurre ikusi ahal izan genituen, bakoitzak bere asmoa azaltzen. Gainera, han azaldu zirenetako hamaika gai eta puntuetan bi gizarte asmo kontrajarritakoak bezala, era garden eta garbian agertu zitzaizkigun. Proiektu hauen arteko aurkatasunak, abiaburuetatik hasita, asko direla ikusi genuen.\nGauden egoeraz jabeturik, EAJ eta EH Bildu direla Eusko Legebiltzarreko indar behinenenak jakinda, interesgarria litzateke bien arteko baterapenak eta kontraesanak zein izan daitezkeen jakitea. Hauek guztiak bil genitzake, baina denei zuku guztia ateratzeko erruz idatzi beharko dugula iruditzen zait.\nGaurko sarrera honetan Urkullu eta Mintegiren arteko lehian, apenas jaramonik eman ez bazitzaion ere, agertu zen funtsezko ezadostasun bati eutsi nahi diot soilik.\nHara, bi kandidatoek euskera erabili zuten gehien bat. Hizkuntza bera, baita hitz beretsuak ere. Halaber, pentsamenduaren adierazlea dela hizkuntza, esan zuen Mintegik. Hizkuntzaren bitartez ezagutarazten dela pentsamendua, ulertu nuen nik. Baina, hitz berdinak erabili bazituzten ere, bi hautagaiek pentsatzen ari zirena, edo adierazi nahi zigutena ez zela gauza berdina igarri nuen.\nHar dezagun ‘burujabetza’. Gure buruaren jabe izan esaldia, gure tradizioetan sendoturikoa izanik, adiera askotako esapidea da. Ia denetan, ardura izatearekin lotuta erabiltzen dugu. Nork bere buruarekin, eta besteekiko, dugun erantzukizuna onartzea legokiguke buruaren jabe izateko.\nMintegik menpekoak garela eta eskuak loturik gaudela esan zuen, behin eta berriz. Krisi egoerari aurre egiteko, burujabetza behar dugula esan zuen, orobat. Urkulluren iritziz, ordea, gure herriak baditu ahalbideak zulo ekonomiko honetatik ateratzeko, gizartearen ongizatea galdu gabe. Ele beraren azpian, bi esanahi ezberdineko pentsamendu eta, ondorenez, asmoak. Mintegiren ustez, subirautzarik gabe, botere independienterik gabe, ez dugu irtenbiderik. Baina, gure jendeak, gure familiek, gure enpresariak, gure auzo eta herriek bere buruaren jabe izan daitezke egunerokoetan, azken hamarka urteetan egin ohi duten modura. Etxea zainduz, bizilagunekin elkarbiziz eta lana sortuz elkarrekin, besteren zai egonik gabe. Herria eraikitzekotan, gure kabuz, mikroesparru horietatik hasita eraikitzen baitugu. Irakurri Arizmendiarrietaren aholkua: “Iñork emotekoari edo egindakoari begira dagona iñoren mende dago, naiz erri edo gizon soil“.\nLenguaiak urte askotako idea eta sinismenak biltzen omen ditu. Gure aurreko eta ingurukoei entzunda, urteetako prozesu baten arabera, gureganatu ditugu eduki horiek. Horregatik dakigu buruaren jabe izatea (ardurak hartzea) ez dela aginte publikoa izatera mugatzen. Horregatik dakigu, era berean, buru-jabe izatea eta menpekotasunik gabe bizitzea ez direla gauza bera. Nola ekidin, bada, menpekotasuna egungo mundo globalean? Gakoa da jakitea ardura hartzen duenak (bere buruaren jabe izan nahi duenak) ia ekimen ahalmenik baduen, beste baten menpeko izatea bortxaz ezarritakoa edo ontzat hartutakoa den eta menpekotasun horrek arduraz egitea duguna eragozten duen.\nBaina, hizkuntza bada errealitatearen adierazgarria ere. Eta errealitatea aldagarria denez, hizkuntzaren baitan ere aldagaiek eragitea gauza normala da.\nLewis Carroll idazlearen Humpty Dumpty pertsonaiak, hizkuntza botere kontua zela zeritzon: “Hitz bat erabiltzen dudanean, hitz horrek nik aukeratzen dudana esan nahi du”. Botere jokua edo botere borrokaren ezaugarria da, hain zuzen ere, EH Bilduk erabiltzen duen hizkuntza. Burujabetza hitzaren edukia independentziarekin parekatzea, bere esanahia okertu eta murriztea da. Independentziaren faltan, “esku loturik [omen] gaude”. Hitzaren indargabetzeak badu zentzurik ezker abertzalearen estrategian. Estatu bortxatzailea kartzela da herriarentzat. Zenbat eta zapalduagoa (ez-gai, esku loturik) azaldu herria, orduan eta aukera gehiago izango lituke NAEMak eskeitzen duen borroka ‘askatzaileak’.\nBorroka politikoa, beraz, hizkuntzaren eremura etorri da. Baina, botere borroka hori ez da parlamentarien esparrura mugatzen. Azken hitza gizartearena da, hizkuntzaren aldaketa jendartearen erlazioetan finkatzen baita.\nBurujabetzaren hitzari buruzko gogoeta, esanahi sakonekoa da egungo erronkei erantzuteko orduan. Legebiltzarreko eztabaidak bi planteamendu zeharo aurkakoak agertarazi zituen. Etsia harturik, hil ala biziko apustua tresna publikoetan jartzen dituenena. Eta, aurrean, herriaren berezko sendotasun eta indarrak baliatu nahi dituenena. EH Bilduk ez gaitu gure buruaren jabe ikusten oinarriko giza-eremuetan. Ez, behintzat, etxean, auzo eta herrietan, lantegietan. Masa borrokaren barruan irentsi ezin dituen ekimenak arerioarenak bezala hartzen ditu.\nBaina, gure geroaren jabe gara, neurri handi batean. Ez gaude esku loturik egungo premiei erantzun irmoa emateko. Soilik herri edo gizarte oinarrietako hats libre eta arduratsuaren faltan edukiko dugu etorkizuna besterenganatua.\nInBurujabetza, Eusko Legebiltzarra, Iñigo Urkullu, Laura Mintegi\n12:53 18 abendua, 2012\nGauza jakin beharrekoa da ezker iraultzaileak abertzaletasunarekiko duen harremana erabat banpirikoa dela, eta horregatik abertzale sinboloak eta guzti hartuta beste edukin propio bat ematen diela. Hein horretan, normala da, Rekondok adierazi bezala, Urkullu eta Mintegiren hitzaldien arteko amildegia; lehena euskal usadioa eguneratzen saiatzen da; Mintegik, ordea, euskal usadioa desitxuratu eta antzaldatu egiten du eta horren ondorioa ezker iraultzaileak sortu duen kultura eta jokabide aberranteak dira.\nDudarik ez dago, burujabetza ez du loturarik subironatasuna bezalako kontzeptu formal eta zurrunekin; euskaldunok gure buruaren jabe izan gara estatu formalik ezean eta baita Frankoren diktaduraren barnean ere; burujabetza gizakiaren ahalmenean eta gizalegean kokaturik baitago. Ero bat ez da bere buruaren jabe, hein horretan; ezta bere esklabutza onartzen duen morroia; ezta ere gure herria eraiki behar dela existitzen ez delako esaten dutenek. Laura Mintegi azken multzo honetan kokatu genezake.\n13:10 18 abendua, 2012\nHelburuak lortzeko biktimismoa estrategi bezala erabiltzea aspaldiko musika da, MLNVrena,haseran jendeak doinu horrekin dantzatzen zuen.Bainan nik uste,egoera, ekonomikoa batez ere,lurjota dagoenean, Urkulluk dion baliabideak erabili behar dirala argi dago eta herritarrek hori eskatzen dutela ere garbgi azaldu da.\n17:06 18 abendua, 2012\n“Iñork emotekoari edo egindakoari begira dagona iñoren mende dago, naiz erri edo gizon soil“.\nOso ona Arizmendiarrietaren zita. Euskaldunok beti hartu dugu gure gainean gure jokabidea eta zortearen ardura. Gure iraupena horrekin lotuta dago. Ezker abertzalea, berriz, beti dago urrutiko intxaurrei begira eta ez du ezta azal puskatu bat ere honera ekartzen.\nPrevious post Urkullu\nNext post Ekonomiaren txokoa: La generación de riqueza es la mejor política social


Bakartxo Tejeria: "Euskadi ez dago Espainiaren egoera berean, hobeto gaude"\nGurean Gaur saioaren elkarrizketa atalean, Bakartxo Tejeria EAJko kide eta Eusko Legebiltzarreko presidentea izan dugu. Kargu berriaz, bere esperientziaz eta Jaurlaritzak aurrera begira dituen erronkez hitz egin dugu berarekin.\nEnekoitz Telleria: "Kontua ez da zenbat urteko sententzia, baizik eta zenbat De Miguel dauden"\nEnekoitz Telleria, Berriako kazetariarekin izan gara De Miguel kasuaren sententziaren inguruan gehiago jakiteko.\nMertxe Aizpurua: “Gauzak ez dira aldatuko gu kontutan hartu gabe”\nMadrilgo kongresuan hasi berri den legealdian EH Bilduren bozeramaile izango da Mertxe Aizpurua. Llotja de Mar-eko adierazpenaren inguruan bildutako indar soberanistek 29 ordezkari izango dituzte Diputatuen Kongresuan, eta indar horri esker gauzak aldatzeko gakoa izan daitezkeela adierazi digu. Etxera begira jarrita, autogobernu ponentziak izendatutako aditu taldeak egindako lana “iruzur handi bat” izan dela dio, EAJ, PSE eta Elkarrekin Podemosek adostutako proposamenak ez dituelako aintzat hartu batzordean adostutako oinarriak. Are gehiago, “erabakitzeko eskubidea aintzat hartzen ez duen artikulatu batek ez du ezertarako balio, EH Bilduko kidearen esanetan. EAEko aurrekontuak onartzeko Elkarrekin Podemosek Jaurlaritzarekin lortutako akordioari buruz berriz Aizpuruak dio Podemosek azaldu beharko duela zergatik pasa diren orain “duela urtebete gustuko ez zituzten aurrekontu batzuk babestera”\nMaider Likuona: "Facebook-ek nola lortu du hainbeste irabazi hamar urtetan?"\nMaider Likuonari, informatikako ingenaria, elkarrizketa. Sarearen inguruko eta bertako pribatutasunari buruzkoa.


Milton Glaser diseinatzaile ikonikoa 91 urte zituela hil zen Sormenak linean\nEl diseinatzaile grafiko ospetsua 91 urte zituela zendu da. New Yorkeko logotipo ospetsuaren diseinatzaile eta sortzaile mitikoak joan den ostiralean utzi gintuen, hain zuzen ere, bere urtebetetze egun berean.\nAmerikako diseinatzaile ospetsuenetako bat eta oso ezaguna da bihotz logotipo horretarako "I love NY". 1977an New York sustatzeko ideiarekin diseinatua, New Yorkeko hiriburuaren erloju-hitz bihurtu da.\nHonen beste lan ezagunetako bat diseinatzailea Bob Dylanentzat egin duen kartela da 1967an eta bertan musikari ezagunaren silueta ikus dezakezu ilearen kolorearen aldaera sorta batekin.\nGlaser ere izan zen New York aldizkariaren diseinu zuzendaria eta berak sortu zuen 1968an. Jakina, asteburu honetan artista asko izan dira talentu handiko sormen diseinatzaileari bere omenaldia Twitter kontuetatik utzi diotenak eta horietako batzuk grabatzen ditugu.\nHona hemen Milton Glaser-i egin diodan omenaldi txikia. Gaur egun 1977an sortu zenean bezain ezaguna den "I Love New York" logotipoa diseinatu zuen. #miltonglaser #valemiltonglaser #Diseinu grafikoa #Diseinatzaile grafiko #design #art pic.twitter.com/Irq80dGVjJ\n- Adrian Elton (@TheSurrealMcCoy) June 29, 2020\nBere lanaren bihotz adierazgarri hau apurtuta agertzen da bere klaseetan bere ezagutzaren lagin bat utzi zuen diseinatzaile baten omenaldi batzuetan. Ikasleetako inork ez zuen bezala adierazi: «bere klase batean esan zigun hori bezero bat ona edo txarra zen esan dezakezu egunaren amaieran sentitu zinenaren arabera, sentitu al zenuen indar askorekin edo gabe? »\nMilton Glaser, I (heart) New York logotipoaren kontzeptuaren zirriborroa, 1976 https://t.co/PEuroe6fqL pic.twitter.com/ONLcKOLIFP\n- Michael Bierut (@michaelbierut) June 27, 2020\nGuk ere alde egiten dugu I Love NY irudikatu zuen zirriborroaren memoria eta horrek argi uzten du ideiak akabera baino garrantzitsuagoak direla. Ideia batek bihotz horri eta Milton Glaser-en "I love you" esker New York izan zen bezalako mendiak mugi ditzake eta hemendik ere gure omenaldia egiten diogu bere memoria ohoratuz eta berak gure webgunetik behin baino gehiagotan igaro dugu.\nArtikuluaren bide osoa: Sormena linean » General » Artistak » Milton Glaserrek 91 urterekin uzten gaitu


Hasi da Bilboko Aste Nagusiko kartela aukeratzeko lehiaketea - bizkaie.biz\nHasi da Bilboko Aste Nagusiko kartela aukeratzeko lehiaketea\nBizkaie! 2019-04-25 12:41 Pil-pilean\nProposamenak bialtzeko epea maiatzaren 31n amaituko da.\nAbuztuaren 17tik 25era egingo dabe 2019ko Bilboko Aste Nagusia, baina kartel ofiziala aukeratzeko sariketea hasi da dagoeneko. Jaietako pertsonaiak, ohiturak eta izakerea modurik aproposenean agertzen dituan kartelaren bila ibiliko dira, beraz, Bilboko Udala eta Konparsak hurrengo asteetan.\nNahi daben guztiek parte hartu leikie lehiaketan. Horretarako, maiatzaren 31ra arte bialdu leitekez diseinuak, Udalaren Jaietako Sailera (Venezuela plazea, 2). Gaia librea da, baina, jakina, zelanbaiteko loturea izan beharko dau Aste Nagusiagaz. Ganera, testu hau derrigorrez agertu behar da: BILBO 2019 ASTE NAGUSIA Abuztuak 17-25.\nJasotako kartel guztietatik sei finalista aukeratuko ditu epaimahaiak. Bederatzi kide izango ditu epaimahaiak: bost diseinuaren mundukoak, beste bat Bilboko Konparsetakoa, eta beste hiru Udalaren ordezkariak, tartean Jai Batzorde Mistoko presidentea. Sei finalisten artetik irabazlea aukeratzeko, ostera, herritarren eretxia kontuan hartuko dabe.\nKartel irabazleak 2019ko Aste Nagusia iragarriko dau. Horrezaz gan, 3.000 euro emongo deutsiez egileari.\nLehiaketearen oinarriak hemen.


Mundua eromenak hartua\nMundua eromenak hartua –\nHasteko, Ipar Amerikarren hatzaparretatik askatu den Afganistan bedeinkatuan agertu berri da Zazpigarren Zalduna, beti bertan egon den talibana. Hor dakusagu hedabideetan, hatz erakuslea gorantz jasota, Mahoma profetarentzat estrainio zatekeen Alah baten izenean.\nBien bitartean, planeta honek bere ardatzean biraka darrai, jada badakigu zehazki norantz, klima aldaketarantz eta abar. Eta horren aurrean, mundu osoko agintariak (geuk hautatuak?) “itsu, zor eta gor”, Joxe Iriartek dioen bezala, beren egitekoak egiteke eta hartu beharreko neurriak hartzeke; aitzitik, etengabeko “desarroilismo jasanezinean” tematuta.\nEzin ahaztu Brueghel Zaharrak margotu zuen eszena hura, non itsuen errenkada bat dakusagun, gidari itsu baten eskutik, denak noraezean. Hor goaz ilaran, populu, komunikabide nahiz agintari, “zazpi izurriteen” plaga pandemikoaren zergatiaz galdetu gabe, noraezean.\nIzan ere, jendeak “zazpi plagen” izaerari buruz galdetzea ez baitzaio komeni, inolaz ere, hura sortu duenari: hots, “kapitalzenoa” (Bikila dixit) delako Aroan agintzen duen sistema suntsitzaileari, huraxe baita, egiatan, gure planetako bizidun oro pandemiara eta apokalipsiara daramana.\nKatarra hor dago, guztion begien bistan. Adibidez, elektrizitatearen prezioa nahiera igotzen duen Iberdrola; eta ahalara gabiltzan jendea, dorre-goieneko lapur gorbatadunen erabaki deliktibo hori fenomeno natural ekidinezintzat hartzen dugula.\nEta hortxe gainontzeko katarrak, botere eta lur-gose den Petronor, zeinek “energia berdearen” izenean mendi tontorrak haizegailuz eta lur-azalerak eguzki panelez okupatzen dihardutenak. Energia Berdea aitzaki, bai horixe, egungo kapitalismo-ereduak diseinaturiko plan zehatz bat medio: “ekonomia reseteatzea”. Esan nahi baita, enpresa txiki eta ertainak suntsitzea eta horien kapitala/boterea korporazio handien eskuetara pasatzea.\n“Zer egin?”, zioen Leninek. Zeinek jarri txilina kapitalismoaren katarrari, genioen. Populua ez baikara horretarako gai; deitu ere ez digu deitzen, ganoraz, Europako esker antolatuak. Izan ere, Kapitalismoari aurre egitea (ekintzaz, ez berba soilez) anti-popularra da gaur egun; ez du ematen botorik, kendu baizik.\nHala da, sistema kapitalistaren katarra geure barruan ere hortxe baitatza, zeharo daukagulako barneratua egungo euskal gizartean ere, nahiz eta “burujabetza eta independentzia” aldarrikatu.\nAzkenez, ezin utzi aipatu gabe gure eguneroko pandemia plandemiko honetan, sasi-txertoei buruzko balorazioa. Nazioarteko zientzialariek arraposturik gabe eta populazioa kezkatuta dagoen honetan, Bloomberg adituak dioenez, hemengo hedabide salduenek (Cf. El País, 22/8/2021) “txertoen arrakastaz” predikatzen darraite. Zeini sinetsi?\nAdibidez, Israelen kasua plazaratu da egunotan. Populazio osoa txertatua eta ustez inmunizatua zegoelarik, uste ustela. Halako txerto gehiago behar omen da. Israel, onerako nahiz gaizkirako berezia (herri hautatua), euri gehiago eskatzen ari da, urez ase eta blai dagoen zoruan. Laikoagoa zela uste nuen, hots, dogmari hain fede irmoz atxikitzeko baino laikoagoa. Hemen eta munduan ere, populua oro har fededun. Balizko Covid-19 birus fantasma horrekiko fededun irmo.\n“Zer diok -erranen du baten batek-, Eroak hartuta ala?” Eta baluke arrazoi pixkat. Zer nabil ni, oinezko hau, egiazko apokalipsi baten sasi-profetarena egiten? Baina oraingoz inurri-memoria urria baino gehixeago daukagunok gogoan dugu nola sortu zuten Covid-19 delako “birus berri” hau, inongo laborategitan isolatu ez dutena.\n“Gezurra -ihardetsiko lehengoak- CDC-k isolatu du eta!”\nZer esango dizu ba CDC (Center Disease Comp.) horrek, berau izan baitzen Covid-19sortu zuena, Wuhango antzokian, 2019ko urte hondarrean? Gogoratzen saguzarren istorioa Wuhango merkatuan? Bada, CDC iparramerikar horrexek sartu zuen eskua laborategi ospetsu hartan, birologo txinatar erosi baten kolaborazioarekin. Handik gutxira, birologo hori hilda edo erailda aurkitu zuten, tamalez.\nEta haginak aski berdinduta ditugunez, ez zaigu ahaztu, ezta ere, mundu osoa aztoratu zuen “pandemia alarma” ahaztezin hura zelan eta zeintzuek aldarrikatu zuten bapatean, hots, OMS (Osasunaren Mundu Erakundeak), Farmazeutika Konpainiak (aurrekoarekin estuki lotua betiere), eta Davos herrian, 2019 hondarrean, bildu zen Mundu mailako Ekonomia Foroaren Gailurrak. Bide batez, daten eta datuen memoriak hari mutur batzuk elkarlotzen lagun dezake.\nBada, “pandemia alarma” hura ilegala izan zen, hau da, pandemiaren aldarri-legearen kontrakoa, nahiz eta aipatu aldarrigile haiek astebete aurrerago legea aldatu zuten euren komenientziara (ordurako erdi prest baitzeuzkaten euren txertoak eta).\n“Berria” egunkariak (Berria, 2021/8/25) Juanjo Alvarez jauna, Zuzenbidean aditua, elkarrizketatu du, argi azaltzen duelarik erabaki hartaz geroztiko nahasmendua eta eromena Zuzentzaren eta epaileen eremuan. Ez ei zekiten zer egin, eta Estatu bakoitzean era desberdinez jokatu zuten.\nIzan ere, giza eskubideak larriki murrizten zituen ilegalkeria harekin egin zuten topo, eta ilegaltasun hura arau bihurtu zen mundu mailan. Horrek esan nahi du “alarma” aldarrigileek den-dena zeukatela aurreikusita, baita kritikoei nola deitu ere (“negazionista eta terraplanista”). Geroztikoa badakigu, syndemia: interes politiko-ekonomiko eta geoestrategikoak (Sputnik txerto errusiarra merkaturatzean, hemengo Plizer, Moderna eta gainerakoak arrapaladan merkatura, protokolozko froga oro bertan behera utzita…)\nBeraz, “negazionista” ez garenok badakigu gaixotasun bat, egon, badagoela; pneumonia edo dena delakoa, medikuei dagokie diagnostikoa. Baina gaixotasuna ez dela fantasiazko Covid-19 birus delakoa, eta medizina ere ez datzala itu gabeko sasi-txerto horietan. Zeren sasi-txerto hauek garantia gabekoak baitira: batetik, ez dute eraginkortasunaren bermerik, ezta ere kaltegabetasun garantiarik. Hots, potentzialki arriskutsuak dira. Azal bezate hori ere zehazki birologo eta medikuek.\nEgoera hau kontutan hartuta, astakeria galanta da umeen eta nerabeen populazioa txertatzea sasi-txerto esperimental arriskutsu hauekin. Zientzian oinarri-oinarrizkoa den printzipioaren izenean besterik gabe: Prebentzio Printzipioa. Umeak eta nerabeak merkatarien eta tratularien hatzaparretatik babestearren.\nMundua eromenak hartua Mundua eromenak hartua Mundua eromenak hartua Mundua eromenak hartua\n55 pentsamendu “Mundua eromenak hartua”-ri buruz\nArranopola 2021-08-31 14:48\nBilobarik gabeko aiton xahar hau gero eta okerrago dago.\nHala ere iberiera deszifratu duela aldarrikatzen duen batengandik, zer espero liteke?\nJosu naberan 2021-08-31 22:27\nArranopola! Oraingoz aitona zahar hau sasoi betean daukazu.\nOraindik dudatan iberiera dezifratu ote dudanenz?\nAtzo bertan itzuli nintzen Iberia OSOKO iberistek Zaragozan urtero egiten dugun Kongresutik, eta han ondo dakite iberiera dezifratzen dudala euskeraren.bidez, 10.000 urtez baino gehiagotan hizkuntza Bera izan zirelako, iberiera desagertu baino lehen.\nInformazioa gehiagorako, eta babo gisara berba egin ez dezazun, ikusi nire EUSKERA DANTZARA! El ibérico según el euskera liburua.ACCI..2020\nGaragarra 2021-08-31 23:56\nJosu, aurrekoan irakurri nizun txerto onak noiz izango genituen galdetzen zenuela eta “agian Espainiakoa” esaten zenuen, Espainiako CSICen txertoaz. Birusik ez dela hainbatetan esan duzu, ez dela isolatu. Harrigarria! Ni ez naiz aditua, baina txertoa sor al daiteke birusik ez badago? Zerbait jomugan duen txertoa sortzeko, zerbait hori ezagutu beharko da zer den, ez? Orain berriz diozu CDCek sortu zutela birusa, baina bezperan ari zinen esaten birusik ez zela. CDCak birusa sortu badu, birus isolatua izango zuen noizbait CDCak, ez? Gero larrialdi klimatikoa ere sartu duzu poltsa berean… Hedabideetatik interesatzen zaizuna hartzen duzu, zopa egiten duzu eta ezkerreko antisistema diskurtsoarekin bat egiten duen hitzaldia idazten duzu. Birusa?! Hori da gutxienekoa zuretzat, kontua dena aldrebestea da, geroz eta okerrago hobeto, azken juizioa noiz etorriko den desiatzen AEB satan handia noiz eroriko zain. Nire herrian zu bezalakoei “herriko xelebrea” deitzen diogu.\nJosu naberan 2021-09-01 08:50\nPozten nauk gaiari jarraiera ematea, ea gauzak hobeto azaltzen ditudan.\nAh, ARLOTE SAMARRA izatea, hau da, arlotik at egotea gustuko dut, erretiroa ondo baitoakit.\nHonez gero, ez nagok horren erotuta BIRUSIK ez dela esateko. Birus eta bakterioei esker bizi gaituk, eta Lyn Margulis andereak arras ongi.azaldu zuenez, birus baten eta bakterio baten KOOPERAZIOTIK.sortu zen BIZITZA itsasoan. Beste kontu bat COVID.19 delakoa existitzen ote den. EZETZ.uste dudanez, eta ez dutela ISOLATU EZEIN LABORATEGITAN, horixe azaltzera mugatzen naiz soil.soilik.\nGaragarra 2021-09-01 12:59\nBaina txerto posible batean sinesten duzu, zure aurreko idatzi batean diozu, “Espainiako txertoa” aipatzen duzu eta. Gaitz hau birusa ez bada, txertoa zeinen aurka egiteko sortu dute? Josu, ez dakit ohartzen zaren baina gauzak ondo lotu gabe uzten dituzu airean. Birusa ez bada bakteria al da? Zeren, zerbait izango da, ez? Eta txertoa beraz bakteriaren aurka ekiteko da? Txertoa sortu behar duenak garbi izan beharko du zeri egin behar dioen aurre, ez?\nAntton Erkizia 2021-09-01 13:31\n…Espainiako CSICen txertoaz… mintzo zen Josu.\nBa begira; CSIC-ekoa eta aditua den Margarita Val andereak zer dion txertoaz eta txertoez…\nGaragarra 2021-09-01 15:53\nBaina gainera, CDCak sortu duela diozu. Sortu, zer? Zuk diozunez, birusik ez dagoelako. Orduan zer sortu du CDCak? Eta sortu badu, CDCak behinik-behin isolatuta izan du sortutako hori, baina zuk diozu ez dela isolatu. Josu, sinesgarria izan nahi baduzu, izan serioagoa. Ondo dago sistemari kaña ematea baina serioagoa izanez. Bestela pailazo bat bihurtzen zara.\nUndar 2021-09-01 16:05\nIruzkin hauetan ageri diren psikiatra mordoa ez nuen espero! Hara, orain Naberan jauna burutik jota omen dago, oker egoteaz aparte, eromenak jota, seniltasunak… Zeinen merkea den norbaiti ero deitzea bere ideiak gustuko ez izateagatik, taktika hori bera emakumeengana erabili izan da mendeetan zehar eta erabiltzen da egun. Bere osasunaren alde ez diezaiogun utzi espresatzen, a ze nolako taktu gutxi! Naberan eroturik egongo balitz nire ustea da ZuZeun argitaratzea utzi beharko litzaiokeela, daukan balio terapeutikoagatik, eta eroturik ez badago, bere eskubidea delako. Ez dago besterik, aski da gustatzen ez zaiguna zentsuratzeko nahi infantil honekin.\nJosu naberan 2021-09-01 16:40\nArgi utzi dut gaixotasuna badagoela, nire ustez, baina Ez prezeski COVID.19 delakoa.\nBaita, gaixotasunaren zergatiaz planteatzea etzaila komeni SISTEMaren inteligentziari, arrazoi askogatik. Gaurko BERRIAaren baztertxo batean ageri denez, Kondonen eginiko ikerketa baten arabera, DIETA zerikusia du gaixotasuna honekin. Pentsa. Jendea dogmatik kanpo pentsatzen hasten bada, zelako katastrofea sasi.txertoen merkatarientzat eta haien mertzenarioentzat.\nCSIC txertoaz, nik ulertu dudanez, pneumoniaren birusaren eragina neutralizantes du helburu. Beraz, preventivo egokia izan daiteke, protolozko frogak gainditzen baditu.\nInongo frogarik gainditu gabe merkaturatu direnak PLIZER eta konpainia dirá. Gainera, ez DUTE ITUrik (COVID.19, existitzen EZ den birus delako hori dutelako itutzat.\nBeraz, porrota besterik ezin itxaron SASI.TXERTO ARRISKUTSU horien aldetik.\nEta nire osasun mentalaz arduratuta zaudetenok, hobe zeunontzako psikijiatra on baten bila hasten bazarete.\nJosu naberan 2021-09-01 16:43\nAmorrugarria da zuzentzaile erdaldun madarikjatua!!!;\nGaragarra 2021-09-01 16:52\nBeraz, ondo ulertu badut, COVID19 birusa ez da existitzen baina bai pneumonia eragiten duen birus bat. Horrela da? Eta pneumonia eragiten duen birus hau berria da edo lehendik ere geure artean genuen?\nJosu naberan 2021-09-01 21:44\nBadakizu zeuk beste naizela lego, eta irakurtzen dudanetik berba egiten dudala.\nBirologo batzuek diotenez, birusek EZ GAITUZTE GAIXOTZEN, baizik eta geuk pozoitzen ditugun birusak, gerauen gorputza pozoitzen dugunean, hamaika arrazoiren kariaz.\nIkuspegi hau Kopernikanoa da. Egun, mediku gehienen leloa badakigu zein den. Gaixotasun baten aurrean, berehala esanen dizuten: bIRUS bat da.\nZer sinetsi oinezkook? Bada, eritziak kontrastatzen jarraitu, dogmen aurrean JARRERA KRITIKOAREKIN\nGaragarra 2021-09-01 23:12\nJaten dugunak eragina duela esan duzu eta askotan aipatzen duzu pozoitzen ari garela, naturari kalte egitean naturak bueltan ekartzen duela… Eta hori guztiarekin ados nago. Inork ezin du ukatu natura gaizki tratatzen dugunik, eta horrek noski, gero buelta dakar. Eta janaria geroz eta kimikatuagoa eta pozoitsuagoa dugula ere erabat ados. Baina ni eta beste guztiak gaude ados horretaz. Baina zure jarrerak, garai batean apaizek botatzen zituzten sermoien antza du. Haiek ere, izurrite bat iristen zenean Jainkoaren zigorra zela esaten zuten, jendea pekatu bideetan zebilelako eta bihotzberritzeko eskatzen zuten. Zuk eta beste askok ere antzera egiten duzue, alde bakarra jainkoa ez duzuela aipatzen. Hau da nolabait esaten duzuena: “bai, ari zarete birusa dela bat eta beste, asko sinesten duzue txertoetan eta farmazeutiketan, baina bizimodua aldatzen ez baduzue, natura zaintzen hasten ez bazarete, bizimodu osasuntsuagoa egiten hasten ez bazarete, etorriko dira gaitz gehiago ere, eta hiltzera kondenatuta zaudete”. Bi diskurtsoak berdinak dira, Josu. Ez esan ezetz. Apokalipsia irudikatzen duzu: klima aldaketa, gaitza… Elizak ere hori egiten zuen, ikusten zuen txar guztia zaku berean sartu eta jendearen gainera bota are gehiago zanpatzeko. Eta kontua da zure sermoiarekin ados gaudela, baina une honetan, inori ez diola graziarik egiten sermoi hori entzun beharrak. Eta une honetan, COVID19 existitu ala ez, jendea hiltzen ari da eta beraz zerbait ari da gertatzen birusa existitu ala ez. Eta beraz, neurriak hartu beharra daude (musukoa, berrogeialdiak…) eta txertoa etab. Zergatik? Jende gehiago hiltzea ez dugulako nahi. Gero, zure soluzioak, epe luzekoak, hor ere zerbait egin beharra dago, noski baietz. Baina zu soluzio handietan jartzen duzu fokua eta unean uneko soluzioak gutxietsi egiten dituzu. Eta hor, arrokeria handia nabari da.\nJosu naberan 2021-09-01 23:54\nNire “sermoiak” gorabehera, apokslipsiak Bere bidea egingo du..urrun nago apaizkerietatik (bi urtez izan nintzen apaiz eta bi urteotan Katolizismoaren eta Vatikanoren aurka guerra dexente egin genuen )\nUste okerra duzu nire jarreraz.\nNagusikeriaren kontra inor badago, neu ere berarekin, eta ekintza xumeenetan ere. Hori bai, neure konbentzimenduekin. Ez dogmen menpe. Ni baino hamaika aldiz apaizago direnak dakuskik inguruan, eta ni baino FEDE handiagoz dabiltzan hainbat, beren buruak kolonizatuta.\nBisitari 2021-09-03 20:16\nHau Valentziako su artifizialen amaierako apteosia bezalakoa da: abiada hartu, eta koheteak noranahi, munizioa agortu arte. Haiek behintzat, zerbait distratsua egiten saiatzen dira. Honelakotestu inkoherenteek (txatalak hartu eta nahieran josi), ez dute distirarik. Okerrago: desestabilizazioa eta manipulazioa bilatzen dute. Iritziak kontrastatzea ondo dago, manipulatzea, ez.\nJosu naberan 2021-09-04 15:45\nAzaldu zeurea, orduan,.taldea kontrastatzeko\nBisitari 2021-09-04 20:38\nAlarma egoera nork, nola eta zergatik deklaratu de “ilegal”denok dakigu. Eta neuri lotsa eta amorrua ematen dit, besteak beste, zure argudioak horretan oinarritzen dituzula edo Juanjo Alvarezen eanetatik puxka txiki batekin geratzea zure aldarriari itxura emateko. Ez dut neure ikuspegia VOXen lorpen politiko handiena bere egiten duen batekin. Alarma egoera ilegala.. Bejondeigula, bai..\nBisitari 2021-09-04 20:39\nAlarma egoera nork, nola eta zergatik deklaratu de “ilegal”denok dakigu. Eta neuri lotsa eta amorrua ematen dit ikusteak besteak beste, zure argudioak horretan oinarritzen dituzula edo Juanjo Alvarezen esanetatik puxka txiki batekin geratzen zarela zure aldarriari itxura emateko. Ez dut neure ikuspegia VOXen lorpen politiko handiena bere egiten duen batekin parez pare jarriko. Alarma egoera ilegala.. Bejondeigula, bai\nJosu naberan 2021-09-04 21:07\nNor da Juanjo Álvarez? Txilardegirena?\nBarka Bisitari, ew lo okbaina Ez dizut ulertu alarma deiadarraz diozuna.\nZure ustez ILEGALAK izan zen ala ez?\nBisitari 2021-09-05 19:25\nAlarma deidarraren alde, Espainiako parlamentuan eta Frantziako asanbladan zeinek eman zuen botoa, zeunek berretsi zuen, zeinek eman zuen abstentzioa eta zein agertu zen kontra publikoa da. Espainian alarma egoeraren “ez legezkotasuna” (“ilegal” hitza ez da oso zehatza kadi honetan) Konsituzio Auzitegiaren aurrean nork aurkeztu zein eta zein epailek sinatu zuten legez kanpokotzat jotzen duen ebazpena ere guztiz ezaguna da. Frantzian, bestalde, ez da inongo unetan ez legezkotzat jo. Ez dakit Euskal Herriko zein tokitan bizi zaren, baina euskaldun batzuei, Espainiako Auzitegi Konstituzionalak zer dioen bost, ez baitie eragiten. VOXek izan duen lorpen politiko handiena erabiltzen duzu, besteak beste, zure argudioa oinarritzeko. Egin duzun galderagatik, kontziente ez zarela ematen du. Bestetik, Juanjo Álvarez zuzenbideko katedradunari buruz aldetzen didazu. Irakurri zeure testuak. Zeuk aipatzen duzu. Dakidala, Txilardegi handiaren semea, Joseba da; ez, Juanjo. Dena den, nik ez dut haren izenik aipatu…. Enfin…\nBisitari 2021-09-05 19:43\nAzken kontu bat, Josu: Konstituzio Auzitegiaren setentzia publikoa da. Gaztelaniaz baldin badakizu, irakurtzea gomendatzen dizut. Batetik, ez du alarma egoeraren eduki osoa baliogabetzen. Zati batean bakarrik babesten ditu VOXek salatutakoak. Bestetik, ez du behin ere “ilegal” hitza aipatzen. Kritikatzen du “alarma egoera” erabili izana, haien ustez, “salbuespen egoera” zenean, erabili beharreko figura juridikoa. Ematen du oso pozik zaudela emaitzarekin. Alegia, zeu ere bat zatozela VOXek aldarrikatutako eta auzitegiak babesturakoarekin. Kurioski, VOX izan ezik, Espainian ez dago alderdi politikorik eroso sentitzen dena sententziarekin (PPko oportunista batzuk kenduta). Euskal Herrian, berriz, BIZITZAkoek etengabe aipatzen dute hau eta EJren azken dekretuaren aurka ere erabili dute (eta irabazi, noski), “askatasuna” babesten ari direla aldarrikatuz. Garesti ordaindu dugu maskaren erabileraren aurka batzuek duten gerra lotsagarria. Zorra hor dago: hurrengoan, salbuespen egoerarekin ordainduko dugu.\nErramun 2021-09-05 22:22\nBisitari: ez daukazu inongo ziorik esateko maskarak ez erabiltzraren kontura ezer ” garesti” ordaindu duzunik. Ez daukazu datu zehatzik esateko nor hil den bakarrik covidgatik, autopsiak ez baitira egin. Sinetsi zaleok patetikoak zarete, zientzia egiten duzuelakoan. Zure herrian zenbat hil dira covidagatik? Ez dakizu ezta? Beraz harrokeria gutxiago zure iruzkinetan\nJosu naberan 2021-09-06 10:07\nBanoa bai pixkat argitzen, zaila izan arren Bisitariren.hizkera kriptikoarekin.\nBegira, Bisitari, Neri bost axola Diana didana zera da, VOXek Edo inpernuko.deabruak diñoena.\nBarrial esaten dudanarekin NAHIKOA eta sobera dut, betiere urliak eta berendiak.diotenari adi de\nJosu naberan 2021-09-06 10:08\nBarrial esaten dudanarekin NAHIKOA eta sobera dut, betiere urliak eta berendiak.diotenari adi\nJosu nabera 2021-09-06 10:10\nAntton Erkizia 2021-09-06 10:54\n“Barruak esaten dudanarekin NAHIKOA eta sobera dut…”(Josu)\nOso begirada motza eta arriskutsua iruditzen zait, Josu. Bai, barruak entzun behar ditugu baino ingurutik esaten zaiguna ere, eta inguruak berak esaten diguna ere bai.\nNi eta nire barruak…ni, ninilo…Eta gu? Nor gara “gu”, nor da nire/gure bidaide, bidelagun?.\nLarunbatako Irun-Hendaiako elkarteratze horretan, Frantziako bandera franko ageri zen, ez dakit zer dagokiola…Zuk esango didazu? Zer egiten zuten hor, eskubide indibidualak eta kolektiboak eskatzen ziren manifa batean, Frantziako banderak harro aski makilaren puntan?? Ez da izango bada: eskubideak, askatasuna, liberté… Frantzia??\nMadrilen ere manifa izan omen zen larunbatean. Han ere gure jendea nahasita “Policías por la Libertad” eta halako kolektiboekin…\nEsan nahi dudana da: barruak ezik, burua ere (edo gainerakoan, laster aski, txontxongiloak izango gara).\nJosu naberan 2021-09-07 16:07\nAmaittu esaldia, Antton….urliak…\nBisitari, jakingo duzu ALARMA EGOERA hiruren artean deitu zutela, hots, FARMAZEUTIKEK, OMS eta\nEMUNDU.GAILUR.EKONOMIKOAK,.eta hori “legez” egin ahal izateko, legra aldatu zu\ntela astebete Edo bi lehenago.\nVOXek eta espaiako.konstituzioak esan zutena letra txikia da niretzat\nJosu naberan mi 2021-09-07 16:10\nBa ote! 2021-09-08 10:27\nJosu, oker zabiltza. Alarma egoera ez du OMSek deklaratu, munduko estatuek baizik. Espainiaren kasuan, espainiako kongresuak deklaratu zuen alarma egoera martxoaren 14an. OMSek pandemia deklaratu zuen, martxoaren 11an.\nMOE-k (WHO/OMS) pandemiaren “definizioa” aldatu zuela askotan entzun diet plandemikoei, niki ezin izan dut inoiz konprobatu datu hori egia den edo ez (MOEren pandemien gidalerroa 2009koa da). Zergatik diozu MOEk alarma egoera deklaratu zuela?\nJosu Naberan 2021-09-08 22:54\naLDATU ZUTENA DA, NIK IRAKURRITAKOAREN ARABERA, “PANDEMIA ALDARRIKATZEAREN JURISPRUDENTZIA”.\nDena den, garratzitsuena da gero gertatu zena: sasi-txertoen historia, eta orain gertatzen dagoena: umeak sasi-txerto horiekin txertatzea.\nAntton Erkizia 2021-09-08 23:40\nJorge Lis gizajoak ere zure <b<sasi-txertoa hartu izan balu, agian, oraindik bizirik legoke.\nDamutu omen zen baina beranduxko..\nJosu Naberan 2021-09-09 08:37\nJorge Lis ez dakit zergatik hil den (egin ote diote autopsiarik?\nBaina bistan dagoena da Sistemaren propaganda dela.\nHamaika lagun izango da sasi-txertoa hatzeagatik hil edo ezgai geratu dena, baina horren propagandarik ez dute eginen.\nMikel Haranburu 2021-09-09 10:03\nBaina aski litzateke, propaganda egitearren noski, sasi-txertoek hil dituztenen edo ezgai geratu diratekeenen arrebek jendaurrean agertu eta azaltzea, Lis delako horrenak egin duen legez (orain aste batzu agertu baitzen, anaia jadanik eri zela, ez hil den honetan). Agian horiei ere ez diete autopsiarik egin, baina zuk “hamaika lagun” ematen duzu inolako zalantzarik gabe, txertoen biktimatzat…\nJosu naberan 2021-09-10 10:38\nLehenik, zentzurak zerbategatik\nEz dutelako uzten alfombra azpian dagoena ikusten.\nAutopsiarik ere ez dutelako egiten, eta hori gabe esan dezake sanitaria batek hain mola BIZITZA SALBATU dutela sasi.txerto hauek? Magoa al da hori baieteko?\nEta gero, nire inguru hurbilean ikusi ditudan zenbait kasu susmagarri… Jende sano.sanoa zuhaitz handi baten moduan erortzen, txertatu eta hiru egunera.\nSineskorregia akaso. Biotarik Zein, ordea?\nPfizer bezalako Mafiei itsua eta beren mertzenarioei sinesten sinesten diona ez?\nJosu naberan 2021-09-10 10:44\nSANITARIO BATEK HAINBAT MILA\nMikel Haranburu 2021-09-10 14:07\nEz dago bueltarik. Sinestedunek Nessie ere bere aintziran bizi dela sinets dezakete, edo Yetia bere mendietan, eta gure aitona zenak ez zuen ametitzen Lurra itzulka dabilela etengabe, harentzat finkoa baitzen… Erreferentzia markoa da behar duguna, fenomenoak interpretatuko baditugu. Eta erreferentzia markoa ezagutzak eta jakintzak ematen digute. ‘Naturaren oreka naturalean’ sinesten dutenek ez dute beste erreferentziarik behar; haientzat aurak, energiaK eta sanazio kuantikoak beti dira posibleak, eta munduko konplot erabatekoa ere bai.\nPlaneta retrogradoen garaietara itzuli dira, Lurra beren zentroan dagoelakoan. Eta ziuraski, 2000 efektua gertatuko zela konbentzituta egon ziren, nork abisua haiei pasa ere…\nMikel Haranburu 2021-09-10 14:13\nEtxean txertoak hartu ditugu, bi motatakoak, bi markatakoak, nahi bada. Baina ez gara erori ziplo; ia ez dugu sentitu, ez bada bigarran dosia hartutakoan (iragarria zuten bezalaxe), edo ez bada Astra-Zeneca markakoa hartuta (iragarria zegoen bezalaxe). Horraino, dena normal. Inguruan ere, jendea txertatua da, gehien-gehiena; hildakoak, O.K., hots, bat bera ere ez. Eta, horrenbestez, auzoan, herrian, ez digute autopsiarik egin beharrik izan… inori ere ez.\nJosu naberan 2021-09-10 18:37\nUste duzu aski kontraste aukera dagoela hain gai larri bat dela?\nZuk kontatzen duzuna zeharo.sinesten dizut, baina mundua zabalagoa da.\nGaur bertan Virginiano gobernadoreak datu numérico zehatzak eman ditu sasi.txerto hauen kariaz hildakoei buruz, eta harí ere sinesten diot, zergatik ez BA.\nPiperrik ere sinesten EZ diedanak KONTRASTEA ERAGOZTEN dutenei.\nKontrasterik gabe EZ DAGOELAKO DEMOKRAZIARIK ez zientziarik\nMikel Haranburu 2021-09-11 01:09\nNik kontatzen dudana kontrajartzen zaio zuk kontatzen duzunari, eta biak ere kasuistika dira. Ez dira datu esanahitsuak. Alabaina, kontraste nahikorik bada, hura egitea dagokionak gauzatu dezan. Uste dut osasungintzan lanean ari direnek, interes handirik ez dutenek -beren soldata jasotzea besterik-, sekulako ahaleginak egin dituztela eta egiten ari direla gaixotasun berri honen aurka. Aipatzen dituzten sintomak eta erien sufrimenduak benetakoak direla, hildakoak ere bai. Familian eta inguruan ditudan osasungintza langileek egia esaten dute, besterik gabe.\nIazko urtarriletik aitzina argitaratu diren datu guztiak eta munduan eman bilakaera ezin dira esplikatu konplotaren teoriaz. Teoria sinpleagoa behar dugu, planeta retrogradoen kasuan gertatu zen bezala, bestela, ideia eta argumentu ad hoc gehiegi…\nTxertoak eta birusaren egitatea zalantzan jartzen duzu, baina koronabirusak aspaldi dira ezagunak horietaz lan egiten dutenentzat, eta kontraste aski izan dute dudarik gabe, esaterako birusak animalietan aztertzeko eta txertoen bidez haiei nola heldu, berak inaktibatzeko.\nInteresak nonahi? Jakina, animalien osasungintzan dauden bezalaxe…\nalperrik 2021-09-11 09:43\nhorrebeste “ikertu” baduzu, jakingo duzu CDCaz aparte isolatua izan dela birusa. Baina ze inpiorta dio. ez sinestea huatatzen baduzu, ez diozu inori sinetsiko.\nIsolatu ez omen den birus horren kontra Kubak diru publikoaz txertoa egin badu ere, konplot okzidental neoteoriko bat aipatzen segituko duzu…\nkontrastea eskatzen duzu? ze kontraste? zientifikoa ez, ez baituzu zientzia egiten duten erakunde eta organismoetan sinesten…zientzia aldarrikatu eta “nire inguru hurbilean ikusi ditudan zenbait kasu susmagarri” moduko kontrastea da balio duena? Denok inguru hurbilak edukiko ez bagenitu bezala… covida hartu eta beste mundura joandako batzuk ezagutzen ditut, txertoa hartu ondoren joandakoak ez…\n“Hamaika lagun izango da sasi-txertoa hatzeagatik hil edo ezgai geratu dena, baina horren propagandarik ez dute eginen” … propagandarik ez dela egiten? txertoa jartzen hasi zirenetik egunez egun hedabideetan agertu izan dira auskalo non txertoa hartu ondorengo asteetan izan diren tronbo edo heriotz guztiak, sensazionalismo bila. harremanik balego, aisa aterako luitzateke honezkero. Eta noski, harremena ikerketa zientifikoek eratzen dute, METODO ZIENTIFIKOAN eratutako KONTRASTE, HIPOTESI eta ONDORIOEKIN, ez interneten arratsalde bat pasata bilatutako albisteek edo “nire inguruak” osatutako datu random batzuekin.\nEgurra 2021-09-11 12:47\nAinhoa Artetaren kasua jarraitu duzue?\n– Urte hasieran covid19-agatik kutsatua. Nahikoa ongi pasa bazuen ere, ondorio latzak pairatu zituen: arazoak bronkioetan, eta edema baten ondorioz guripldun eserlekuan…\n– Uztailaren 21ean Instagramera argazki bat igotzen du non bera agertzen den txertoa jasoz.\n– Uztailaren 23an ospitaleratua, ZIUn 10 egunez, “koliko nefriliko” bat dela-eta\n– Iraila honetan bihotzeko bat pairatzen du eta ondoriozko nekrosia dela-eta zenbait hatz ebaki behar izan dizkiote.\nInolako aurriritzi txepelik gabeko edonork korrelazio bat antzeman dezake (susmoz bada ere) uztailaren 21 eta 23ko gertaeratan, hau da, gizajoa osasunez gaizki egotetik, txertoaren eraginez infernuko ateetaraino heldu dela. Jakina, ez berak, ez medikuek, are gutxiago komunikabideek planteatzen dute zalantza hori. Zergatik? Agendaren kontra doalako, eta berdina gertatzen da beste hainbeste pertsonaia ezagunekin.\nHona azken egunetako hildakoen zerrenda bat, denak txertatu ostean: Elia Rodriguez (38), Jordi Rebellon (64), Lisa Shaw (44), Karen Hudson Samuels (68), Pedro Obiang (29), Francis Mossman (33)… azken hau, esaterako, txertatu eta 15 egunetara hilik aurkitzen dute. Jakina, ezta iturri bakar batek ere ez du sikiera planteatu ere egin (azalpenik gabeko) heriotz horien eta txertoaren arteko korrelazioa. Berdin-berdina gertatu da beste hainbeste pertsonaia ezagunekin azken hilabeteetan (zeinak ez ditudan aipatu denboraren ekonomiagatik), pentsa zer ez ote den gertatzen titularretan agertzeko horren ezagunak ez diren milaka eta milaka anonimorekin!!\nBeraz, zertan funtsatzen duzue kontrako irizpidea goiko iruzkingilearen moduko lobotomizatuek? Alegia, komunikabide nagusienak, gobernuen (euren finantzari nagusien) irizpideen kontra, sentsazionalismo hutsagatik omen, tematuak daudela txertoaren ondoriozko kalte eta hildakoak azaleratzen? GEZUR PUTA BAT DA HORI.\nBestetik, txertoen eraginkortasunak balizko ondorio horiek justifikatzen ote ditu? Carlos III Osasun Institutik ateratako datu ofizialen arabera, abuztuko lehen bi asteetan 927 pertsona hil omen dira covid19-agatik, 2020ko abuztuko lehen bi asteetan 156 hil ziren bitartean (kutsuatu-kopuruen korrelazioa beretsua izan da: 92.215 vs 17.828). Aurreko udako txertatuen portzentaia %5etik beitikoa zen bitartean, aurtengo txertatuen kopurua %70koa da. MoMo-a erreparatuz, ikus dezakegu nola 2020eko abuztuan gehiegizko hildakoen kopurua (sobremortandad) %10,5ean kokatzen zela eta nola 2021eko abuztuan %15,8ra igo dela. Kopuruetara eramanaz: aurtengo abuztuan aurrekoan baino 2677 pertsona gehiago hil dira espainiar estatuan, eta ezberdintasun nagusi bakarra honakoa da: biztanlegoaren %70a txertatua dagoela, eta iaz ia inor ez.\nIsrael eta Britainia Handiko datuak ere norantza berean doaz, gainontzeko herrialdeetakoak ez ditut kontrolatzen.\nNire iritzia? Negu (eta udazken) gorri bat datorrela denontzat, baina batez ere txertoaren defendatzaile porrokatzaileentzat (aka zuzeuko txertojale fanatikoak), deabruari arima saldu osasuna salbatzearren, eta orain arimarik eta osasunik gabe geratuko….\nJosu naberan 2021-09-11 14:23\nNire aldetik aski utzi dut beti ez nagoela txerto ororen kontra, baizik sasi.txerto hauen kontra.\nEta mafien kontra, zentsuraren kontra.\nBADA nire ustez KONTRASTE FALTA HEDABIDEetan.\nEz da NAHIKOA zirkulu txikia batek Bere kontura informazioa izatea.\nInformazioa eta ezagutza ez.da izan behar gutxiengo baten aukera.\nAh, eta ez naiz atzo goizean Internetek esan dueraz Ari. Hau hasi eta batera hasi nintzen artikuluak idazten. Martxoan “Kukuak makur Jo digu” idatzi eta gero, dozena bat artikulu baino gehiago atera ditut pandemiari eta pLandemiari buruz.\nNire hipotesia, hasiera batean ez zen izan konplotista, baizit BIOSFERAREN TOXIKOTASUNA KAPITALISMOAREN EREDU JASANEZINAREN KARIAZ, baina orain ikusten dut konplotetik nik uste baino gehiago egon dela eta DAGOELA.\nAntton Erkizia 2021-09-11 14:58\nHara hemen Jeremias berria, Sodoma eta Gomorra datorkigula oihuka…Honatx Egurra</b igerlearen profezia biblikoa: “Negu (eta udazken) gorri bat dator denontzat, baina batez ere txertoaren defendatzaile porrokatzaileentzat (aka zuzeuko txertojale fanatikoak)…\nBaina…aizu, egurketari, gu (“lobotomizatuok“) ez gara txertoaren defendatzaile porrokatzaileak”. Zuek zerate txertoaren aurkari porrokatzaileak (eta batzuren batzuk, irainka –bee, bee.).\nIrainka eta manipulatu asmotan? Lobotomizatuak egongo gara baina ez gara ergelak.\nJosu naberan 2021-09-11 16:01\nEz dakit denok ere aberiaren bat.daukagun lobuluetan.\nDale “txerto.kontrakoez” eta abar\nNi ez behintzat txerto.kontrako, baizik eta Pfizer eta txaputxero.hauen SASI.TXERTO pozoitsu.hauen.kontrako.\nASTRAZENEKAren kontua, marrazoen arteko borroka intestinoak dirá.\nAlferrik 2021-09-11 18:23\nEgurra, asmatzen hasita, Artetaren bihotzekoa eta heriotza zergatik da txertoaren ondorio eta ez Gurpil aulkira eman ziuen Covidarena (baina existitzen da)??\nEta txertatu ondorengo X hildako famoso jartzen dizkidazu… Beno, nik txertatu aurreko askoz gehiago jar nitzake, kontua bada datu random batzuk jartzea. Zenbat pertsonaia famatu hil da txertatzen hasi aurreko asteetan, besterik gabe hala tokatzen zitzaielako? Nire etxe aldamenekoa txertatzea tokatzen zitzaion aurreko astean tronbosi bat sortu jo eta beste mundura joan zen. Zuk besapetik ateratako post-txertoen zerrendaren pareko pre-txertoen zerrenda superzienrtfikoan sartuko dut heriotza hori.\nAntton Erkizia 2021-09-11 20:19\nEz naiz isilik geratuko.\n“Hona azken egunetako hildakoen zerrenda bat, denak txertatu ostean: Elia Rodriguez (38), Jordi Rebellon (64), Lisa Shaw (44), Karen Hudson Samuels (68), Pedro Obiang (29), Francis Mossman (33)…” (Egurrak esana, duela sei ordu, hildakoen izen-abizenak emanaz.\nKuriosidade hutsez, begira hasten naiz eta…\n–Francis Mossman…bere familiak esan duenez, suizidatu egin da 33 urteko gaztea.\n–Pedro Obiang, izen horrekin hildakorik ez dut ikusi (gaixotu den jokalaria, bai)\n–Karen Hudson, burukoak eman zion, txertoa hartu biharamunean. Autopsia egin zioten…baina ez dut irakurri inun zein izan den heriotza eragin diona.\n–Jordi Rebellon…inun ez du esaten txertoa hartu zuenik ere, eta hartzekotan, aspalditxo hartuko zuen.\n–Elia Rodriguez, etxean izandako istripu batengatik hil zen…”Libertad Digitaleko” kazetaria izanik, zergatik izkutatuko zuten, Pedro Sanchez-en gobernuari egurra emateko aitzakia ona eskutan izanik?\nEz da serioa batzuren jokabidea; gizartearen prekarizazioak eta militarizazioak alternatiba on bat merezi du. Baina “hau” ez da serioa.\nJosu naberan 2021-09-11 21:29\nGaitzaren aurrean altrnatibaSERIO Bat biilatzeko tertulia askeak ahalbide ditzakeen Foro Askeak behar dirá, eta EZ DAGO HALAKORIK (Edo kataratak dauzkat)\nPANTAILA HANDI KOLORE BARREKOAN MONOTEMA:\nCovid.bitxoa eta sasi.txerto magikoak.\nAgintariei ez zaie interesatzen ZERGATIEZ berba egitea.\nEssngo didazue honela ALTERNATIBA SERIORIK AURKI daitekeen\nMikel Haranburu 2021-09-11 21:34\nEgurra, txertoa hartu ostean hiltzeak ez dio ezer kausari buruz. Beste iruzkingileek adierazi dute klarki asko.\n“Bestetik, txertoen eraginkortasunak balizko ondorio horiek justifikatzen ote ditu?”\nGaldera hori oso da maltzurra, baina erantzuna erraza: ez, ez ditu justifikatzen. Ez lituzke justifikatuko balizkoak ez balira ere. Baina, ahal dugunok behintzat egunero lantokira joateak eta lanean ederki aritzeak, justifikatzen al ditu hildako langileen heriotzak? Bada, gauza bera.\nEta esango didazu lan egitea behar-beharrezkoa dugula, bizitzeko. Bai, eta begira zer uste dudan nik txertoei eta sasi-txertoei buruz:\nPandemiaren aurka, non gizaki asko hiltzen den eta jende askok eragin kaltegarriak jasaten dituen, gobernuek ekin beharra dute, txertoak fabrikatuz eta beste modu batzuez. Gobernuen betebeharra da osasunaren gaineko ardura, eta birus honen aurkako txertorik lortzeko ahaleginik egin ez balute, guztiok ariko ginen kontu hartzen.\nBerdin dio birusa laboratorioan sortu zuten, zen ala zitzaigun. Kontua da munduan barrena hedatu dela (direla; aldakiak nonahi) eta kalte handia egiten duela. Konspirazio edo konplot teoriak, sor ditzakezue dozenaka, baina ez dituzte esplikatuko munduan INORI ERE komeni ez zaion birus baten pandemiaren sortzea eta gainerakoak. Ez baituzue argitzen nori fabore egiten dion ekonomiaren etenaldi bortitzak, edo osasungintzan gastaturiko dirutza itzelak xahutzeak, edo jendearen gogoan familiakoak hiltzea eta ezin agur esatea dakartzan ezinegonak, edo beharbada urte askotarako, betirako ez bada, geratuko diren kalteek…\nA, hori bai, afera baldin bada Bill Gatesek bost edo sei mila milioi pertsonaren gaineko kontrola egin nahi duela, orduan isiltzen naiz…\nJosu naberan 2021-09-12 09:08\nMikel, nik uste Sentimenduei eta borondateari buruz ados garela.\nZientifikotasunari daagokionez, oinezkook ireakurtzen dugunetik egiten dugu hitz.\nNire partetik, zera utzi nahi dut Argi,\nNoski KOROABIRUS asko dela, geuk pozoittzrn ditugun birusak, lehenik pozoitua “dugun” BIOSFERAREN kariaz.\nBaina ni bederen, beti Ari naiz CIVID.19a delako KOROABIRUS HORRI buruz.\nEta noski txertoak eta bestelakoa sendagaiak behar ditugula, baina ni behintzat SASI.TXERTO BADAEZPADAKO HAUEI buruz ari naiz beti.\nUste dut nahiko Argi uzten dudala euskera dakien ororentzat.\nMikel Haranburu 2021-09-13 10:52\nBai, noski, koronabirus HAU, baina hori bera da “isolatu” omen ez dutena, (ezagutzen diren) beste birus guztiekin gertatu ez dena, eta txerto HAU, teknika berriak darabiltzana, eta, jakina, negozio itzelgarria izatekoa zenetz, dirutzak, denbora, lan indarra sekulan baino gehiago baliatu direna. Txertoaren eraginkortasuna zalantzan jar daiteke; dudarik gabe, fabrikatzaileen porrota kristorena izanen litzateke oso baxua suertatzen bada. Eta lasterketa zoroa abiatu zuten zeinek lortu lehenengo eta zeinek gehiago saldu. Baina beste gauza bat da pozointzat hartzea, jakin gabe zer sustantziek edo elementuek laguntzen duten txertoaren zati aktiboa.\nBestalde, birusak ez dira ‘pozoitu daitezkeen animaliak edo izaki bizidunak’ . Birusak izaki bitxiak dira, eboluzioan nola sortu diren eta zein izan den beren ‘eginbeharra’ (halakorik izan badute) izaki bizidunengan, oraindik hipotesi puntuan dago. Orohar, ARN zatiak dira (ARNa ADNa baino garrantzitsuagoa izan bide da eboluzioan, esan dezagun), lipido geruza batez bilduak. Nola pozoindu genitzakeen ez dut ikusten.\nGaineratu dezagun gauza bat; bai birusaren aldetik, eta bai txertoaren aldetik, biak ere kaltegarriak izanez gero, inork ere ez zukeen jakingo pandemia zenbat luzatuko den, zer ondorioak dakartzakeen, gizateria zenbatetan murriztu lezakeen. Honez gero bada jendea kronikoki eraginak pairatzen hasia dena, COVID19 iraunkorra. Horrek luzaro zenbateko kaltea ekarriko duen, inork ez daki. Ez eta Miguel Bosék ere…\nJosu naberan 2021-09-13 11:02\nBirusak ez dirá gauza biziak, ez, baina bai GAUZAK, guk toxikatu.genitzakeen gauzakiak.\nSasi.txerto hauen osagaiak EZAGUNAK dirá, eta ez daukate itxuraz onik\nJosu naberan 2021-09-13 11:06\nEz daukate ITXURA ONIK.\neta pinutik ezin sagarrik espero.\nMikel Haranburu 2021-09-13 15:13\nTxertoen osagaiak ezagunak? Euskarri kimikoak? Mekanismoak? Kaleko jendeak behintzat ez datzagu, nahiz eta txertoa hartzearen aurka batzuk erraz agertzen diren.\nAspirinak ere itxura onik ez lezake eduki, baina buruko mina kentzen du eta odolaren jarioa errazten du. Pozoina? Baditu urteak, eta hala ere bizi-itxaropena urtetan gora doa…\nToxikoa zer den ere… zikuta hortxe dugu, eta landareak zientoka kaltegarri direnak, hilgarriak…\nTxertoan merkurio egoteak zenbateko arriskua duen… larunbateko txitxarroak zeukana baino gehiago ote dauka?\nMikel Haranburu 2021-09-13 20:38\n“Datzagu” jarri dut, baina “dazaguzkigu” idatzi behar nukeen\nJosu naberan 2021-09-14 16:05\nArrazoi.duzu,.euskarri kimikoak dituzte, kantitate oso txikian baina BEREZ txit pozoitsuak. Eta arazo.bat SORTU da, publikoak jakitea komeni ez.dena (beraz,, ez duena jakingo), ustez injekzioaren gunera soilik mugatzekoak ziren.gaiok hezrreraino iristen Ari direla.\nMikel, hori, gero eta bizi.esperantza gehiago dugulakoa,.ez da egia leku.zenbaiten. Batez ere hiri handietako guneetan.\nBretainia Handian, kasu, bizi.itxaropenaren kurba, oro har, beheranzko joera.hartuta dago a\nEzin.besterik espero hainbat elikagai prozesatu kontsumitzen denean. Zibilizazioko Gaixotasunaren kariaz, minbizi, diabetes, loditasun pernizios, kolesterol…


Publizitatea eta komunikazio integrala, Puntu Eus Fundazioa.\nPUNTU EUS – Komunikazio integrala\nPuntu Eus fundazioa, .EUS domeinuaren kontrola, administrazioa eta kudeaketaren arduraduna da. Fundazioa euskara bidezko maila batean kokatu eta normalizazio prozesuan laguntzeaz konprometitzen da. Publizitate kanpaina ezberdinak sortu genituen, .EUS domeinuaren promozioa bultzatzeko.\n“Zabaldu ate berri bat” kanpaina\nCovid-19 birusak sortutako egoeraren aurrean kanpaina berezia diseinatu dugu Puntu Eus Fundazioarentzat. Honen bitartez, ostalari, dendari, kulturgileak eta orohar, kalteak sufritzen dituzten negozio txikiak, beraien ate digitala doan zabaltzeko aukera izango dute. Krisialdia dirauen bitartean, haien webguneak sortzeko .EUS domeinuak eta zerbitzariak kostu barik lortu ahal dituzte.\nMarketing digitala, markagintza, komunikazio kanpaina.\n“Lehen Hitza” kanpainaren publizitate eta komunikazio planteamendua garatu genuen. Beste erakunde batzuekin batera, euskal-internautei hizkuntza ohiturak aldatzeko proposamena helarazi genien, euskarak sarean duen presentzia sendotzeko asmoz.\nBranding, Diseinua, Komunikazioa Estrategia, Marketing Birala, Social Media\nPuntu eus domeinua 6.000 enpresa eta erakundek erabiltzen zutela ospatzeko arrazoiarekin, fundazioak egun dituen bezeroen testigantzak batzen zituen kanpaina bat garatu genuen.\nSormena, Komunikazio Estrategiak, Social Media, Hedabideen Kudeaketa\nEuskal eremuko kirolariak, artistak eta bestelako ospetsuekin burutu genuen kanpaina hau, domeinu digitalaren nortasuna modu ezberdin batean sustatzeko. Euskal Herrian txirrindularitzarekiko eta futbolarekiko dagoen afizioa kontutan izanda, Euskal Herriko Itzulia, Emakumeen Bira eta SD Eibar futbol taldearekin lan egin genuen kasu honetan, non kanpainaren elementuarekin batera argazkiak atera zituzten.\nSormena, Komunikazio Estrategiak, Social Media, Publicity-a\nPuntu eus domeinua 5.000 baino gehiago izateko apustua egiten zuen kanpaina garatu genuen, non jasotako online eta offline emaitzak oso positiboak izan ziren.


Karabeleko Enplegu Zentro Berezia | AGIFES\nKarabeleko etxalde agroekologikoa buru nahasmendua duten pertsonei zuzendutako Enplegu Zentro Berezia da. Karabeleko ekonekazaritzaren arloan lanean ari den irabazi-asmorik gabeko elkartea da, Agifes, Blasenea eta Kimu Bat entitateek elkarlanean sortutakoa. Proiektuaren xede nagusia buru osasun arazoa duten pertsonen errekuperazioa, gizarteratzea eta laneratzea sustatzea da.\nErrehabilitazio psikosozialerako programaren barruan, osasun mentaleko arazoa duten pertsonen autonomia eta garapen pertsonala lantzeko zein lanerako gaitasunak garatzeko jarduerak gauzatzen dira.\nEtxalde agroekologikoaren taldea hiru lantaldetan batuta dago: errehabilitazio taldea, okupazionala eta laborala. Jarduera egokitua izan da parte-hartzaileei euren errekuperazio prozesuan aurrera egiten laguntzeko, egokitutako ibilbidea jarraituz, eta enplegu normalizatura iristen laguntzeko.\nBideo honetan, zenbait erabiltzailek euren esperientzia partekatzeaz gain, Karabeleko zer den azaltzen da.


Oniritzia jaso du apustu etxeen hazkundea geldiarazteko legeak - Noticias de Gipuzkoa\nOniritzia jaso du apustu etxeen hazkundea geldiarazteko legeak\nEH Bildu, Elkarrekin Podemos eta PPk babestu dute, eta EAJ eta PSE-EE abstenitu dira\nunai gonzalez 07.02.2020 | 06:26\nApustu lokal bat. Argazkia: Oskar Gonzalez\nApustu lokal bat.\ndonostia - Eusko Legebiltzarrak apustu etxeen hazkundea geldiaraztea, publizitatea mugatzea eta jokoaren gaineko kontrolak areagotzeko Elkarrekin Podemosek proposatutako legea tramitatzeari oniritzia eman dio. Erakundeak 2019ko abendutik egin duen aurreneko osoko bilkuran hartu da erabakia, EH Bildu, PP, eta Elkarrekin Podemosen babesarekin, eta, EAJ eta PSE-EEren abstentzioekin (ez dute baietza eman dagoeneko indarrean dagoen legearekin eskatutako alderdiak estaltzen direla uste dutelako). Nolanahi ere, litekeena da lege proposamen hau legegin-tzaldi honetan bertan behera uztea eta ez onartzea. Izan ere, Iñigo Urkulluk hauteskunde autonomikoak aurreratzekotan, Ganbera bertan behera geratuko litzateke, modu honetan legea onartzeko aukerari ateak itxiz. Ez aurrera-tzekotan eta udazkenean egingo balira ere, ez litzataeke lege batek eskatzen dituen eztabaida eta zuzenketen tramiteak osatzeko nahikoa denborarik egongo.\nkilometro erdiko distantzia "Gutxienez 500 metroko distan-tzia egon behar da ikastetxeen eta kirol apustuetarako lokal zein joko aretoen artean. 1991ko legea zaharkituta geratu da, eta kirol apustuen fenomenoak adingabe eta gazteei eragiten die bereziki EAEn", gogoratu du Edurne Garcia Elkarrekin Podemoseko legebiltzarkideak. Distantziarena ez da koalizio moreak egindako proposamen bakarra: alkohol eta tabakoaren publizitatearekin egin bezala, argitaratuko diren edukien gaineko erregulazioa bilatzen du, edo berdina dena, apustu eta joko-etxeen inguruko publizitatea komunikabide eta espazio publikoetatik ezabatzea. Halaber, Elkarrekin Podemosek horrelako lokaletan ordutegi mugatuago ezar-tzeko eskaera egin du, eta taberna edo jatetxe guztietan dauden makinetarako sarbideak zorroztasun gehiagoz tratatzea gustatuko li-tzaioke. Aipatutakoez gainera, jokoaren gaineko zerga %10 igo-tzeko proposamena dago, ausazko jokoarekiko mendekotasuna prebenitu eta tratatu ahal izateko funtsa bat sortzeko jomugarekin.\nGauzak horrela, agerikoa da alderdien kezka egoera honen aurrean; are gehiago, Euskadiko datuak kontuan hartuta: EAEko herritarren %26, hots, 436.906 lagun, jokalari aktiboak dira jada. Osoko bilkuran, aldaketak buru-tzearen alde agertu diren taldeen artean, jokoa "menpekotasuna" dela ohartarazi du Eba Blanco EH Bilduko legebiltzarkideak: "Mendekotasuna, tolerantzia eta abstinentzia sindromea daude". Legeak 1991tik aldaketarik izan ez duen aldetik, Blancorentzat egungo "joko formak" eta "adikzio berriak" ez dira aintzatesten. PPtik, Javier Ruiz de Arbulok legedia eguneratzeko eta apustu etxeen neurrigabeko publizitatea arautzeko neurrien beharra aldarrikatu du. Alabaina, EAJko eta PSE-EEko legebiltzarkideak (Joseba Zorrilla eta Txarli Prieto) ez datoz guztiz bat EH Bildu, PP eta Elkarrekin Podemosen bertsioekin, azken honek plantetazen dituen aldaketak eta hainbat gairen inguruko erregulazioa 2016ko jokoari buruzko araudiak jartzen duelako euren ikuspuntutik, hala nola, apustu etxeen mugak edo publizitate murrizketak.\nAzkenik, begirada Estatu espainolera zabalduz gero, jendeak gehienbat apustuetan parte har-tzen du (1.142.487 jokalari). Hori bai, erabiltzaile hazkunderik handiena izan dutenak kasinoak izan dira (%21,28ko hazkundea, 574.862 jokalari aktiborekin). Hauen atzean, hirugarren postuan pokerra dago. Azken honek %7ko hazkundea izan du eta 360.658 erabiltzaile aktibo ditu.


Online erosketak - Osalan - Publicaciones | Osalan\nWeb orriaren atal honen bitartez erosten dira OSALANek laneko segurtasun eta osasunari buruz plazaratutako argitalpenak.\nOndorengo laguntza eskaintzen dizugu, baina zerbait argitu behar izatekotan, ondorengo telefono-zenbakietan jar zaitezke gurekin harremanetan:\nBizkaiko Lurralde Zentroa: 944.03.21.68\nGipuzkoako Lurralde Zentroa: 943.02.32.74\nArabako Lurralde Zentroa: 945.01.68.00\nArgitalpenen salmenta-sistemarako sarbidea\nArgitalpenak on line erosteko laguntza\nErosketa burutzeko jarraitu beharreko urratsak zehazten dizkizugu:\nBilatu erosi nahi den argitalpena\nAukeratu eta gehitu saskira; horretarako\nBerritasunen zerrendari dagokion argitalpena bada, saskira gehitu baino ez duzu egin behar eta, hurrengo orrian, ordaindu.\nBerritasuna ez bada, ezkerraldeko zutabean, argitalpena izenburu, egile edo kategoriaren arabera bilatzea ahalbidetzen duen bilatzailea duzu. Kategoria ondoko gezian sakatuz gero kategorien zerrendara (Laneko segurtasuna, Industria-higienea, Ergonomia eta psikosoziologia aplikatua, Laneko medikuntza, Orokorra eta Legeria) sartzen da, eta saguaren botoiaren horietako batean sakatuz gero, eskuinaldea gai horri buruz argitaratutako argitalpen guztiak azaltzen dira. Saskira gehitu baino ez duzu egin behar eta, hurrengo orrian, ordaindu.\nEskaeraren eskabide-orria bete\nDatu pertsonalak bete\nEntregatzeko modua; gure Lurralde Zentroetara etorri eta eskaera bertan jaso ahal duzu, edo, nahiago izanez gero, etxera bidaliko dizugu. Kasu honetan, paketeak 2 kg baino gehiago baditu mezularitza-zerbitzu bidez igorriko zaizu garraio kostua ordaintzeko, hau da, paketea jasotzeagatik ordaindu beharko duzu.\nEgiaztatu datu guztiak zuzenak direla eta sakatu on line ordaindu.\nOrdaintzeko tresnak bi modalitate ematen dizkizu aukeran, eta honakoen artean aukeratu beharko duzu:\nEskaerari buruzko informazioa\nOrdainketa egin ondoren, eskaera zein fasetan dagoen egiaztatu ahal izango duzu.\nErosketen orri honetan, eskaera kontsultatu gainean sakatuz, lauki bat irekiko da eta horretan zure eskaeraren erreferentzia-zenbakia eta NAN edo IFK sartu behar dituzu. Honela, Lurralde Zentroan jasotzea erabaki baduzu, argitalpenen bila noiz joan zaitezkeen jakin ahal izango duzu, eta etxera biltzekoa hautatzekotan, berriz, noiz jasoko duzun kalkulatu ahal izango duzu.


Laugarren Mundua. Herri indigenen nazioarteko ahalegina burujabetasunaren alde. :: ikasi :: Udako Euskal Unibertsitatea\nLaugarren Mundua. Herri indigenen nazioarteko ahalegina burujabetasunaren alde.\nMunduko estatu gabeko nazioen gehiengoa diren herri indigenen kanpo-politika eta berorrek lorturiko errekonozimendua aurkezteko asmoa du ikastaroak. Nazioarteko harremanetan aspaldi honetan agertu den aktore zahar-berri honen kanpo-ekimena azalduko da, batez ere giza eskubide zein ekologia mailan indigenek egindakoari erreparatuz. Gogoratu 2007an NBEn hauek lorturiko Herri Indigenen Eskubideen Aldarrikapen Unibertsalak autodeterminazio-eskubidearen barruan kategoria berri bat sortzen duela eta ezin dela, gaur egun,\nmunduko bioaniztasunaz hitz egin indigenen etnoaniztasuna baztertuz. Beraz, etnikotasuna nazioarteko harremanetan sartu duen mugimendu berri honen nondik norakoak aurkeztuko dira ikastaro honetan.\nZientzia Politikoetan doktorea, herri indigenetan aditua eta kazetaritzan nazioarteko gaiak lantzen aritua.\nHerri indigenak estali dituen ideologia eta praktika kolonialistaren errepasoa egitea, gaur egungo kolonialismo forma berri eta garaikideei erreparatuz.\nHerri indigenak nazioarteko aktore berri eta indartsu bezala aurkeztea.\nLorturiko errekonozimendua erdiesteko egindako ahaleginaren historia eskaintzea.\nHaien agenda politikoan agertzen diren auzi nagusiak zeintzuk diren azpimarratzea.\nHerri indigenekin garatu daitezkeen elkartasun moduak esploratzea.\n2. Herri indigenen definizioak eta Laugarren Mundua gure aukera bezala.\nKolonialismo historikoa, zaharraren errautsen gainean eraikitako mundu berria.\nEstatu-kolonizazioa eta mugaz bestaldeko lurren konkista.\nEkonomia globalaren garaiko kolonialismoa.\nNazioarteko politikan aktoretzat onartu zutenekoa.\nHerri indigenak Giza Eskubide Unibertsalen bidetik.\nHerri indigenen ekarpenak garapen jasangarriaren erronkan.\nMugimendu pan-indigenaren analisi sozio-historikoa egingo dugu eta ikuspegi pan-indigenistatik egindako hurbilketa garatuko dugu. Ikuspegi konstruktibista bat erabiliz, aztertu egingo dugu 1990eko nazioarteko mobilizazio pan-indigena baldintzatu eta posible egin duen testuinguru politiko, ekonomiko eta soziala. Konstruktibismoak proposamen interesgarri bat eskaintzen digu, aktoreak izaki sozialtzat jotzen dituelako, eta uste duelako nortasunak inguruko gizartearekin elkarreraginean sortzen direla.\nAktoretza hau posible egin duen prozesua aztertzeko orduan, nahiz agenda eta paradiplomazia indigena deskribatzeko orduan, metodo adierazgarri-analitikoa erabiliko dugu, eta bibliografia pan-indigenari, intelektual (aditu) zein aktibista (aritu) indigenek egindako lanei eta ikuspuntuei, emango zaie lehentasuna. Modu honetan ahots indigena erabili nahi dugu nagusiki mugimendu indigena eta bere proposamen aldizkakoa aztertzeko orduan. Horretarako, indigenek egindako aldarrikapenak, adierazpenak, idatziak, liburuak eta antzekoak erabiliko ditugu, eta horietariko asko Internet-en aurkituko ditugu ohiko bibliografian baino gehiago\nNazioarteko harremanetan zein estatu gabeko herrien kanpo-politikan interesa duen edonori.\nGarapenean etnikotasunak duen tokiaz kezkatzen den edonori.\nHerri indigenetan interesa dutenei.\nEkologiarako ohiko kulturek duten garrantziaz kezkatzen direnei.\nudako ikastaro, Iruñea, indigena, estatu gabeko nazioa, giza eskubide, ekologia


Tesi zuzendariek ziurtatu beharko dute doktoregaiek honako hauek entregatzen dituztela: - Doktoregaiak egonaldia egin izanaren ziurtagiria. - Egonaldian egindako jardueren txostena, ikasleak eta jardueraren begiraleak sinatuta. - Egonaldiaren ondorioz lankidetzan egindako argitalpen edo hitzaldiak. - Doktoregaiek atzerriko unibertsitate eta ikerguneetan egindako hiru hilabetetik goragoko egonaldien kasuan, nazioarteko tesia egiteko proposamena.\nEstatuko biltzarretan parte-hartzea.\nEstatuko batzar batean parte hartzea, eta finantza baliabiderik izango ez balitz, jardunaldi batean, txostenak aurkezteko doktorego programaren esparruaren barnean.\nEIkasleak ikerketa eta garapenaren arloan moldatzeko gaitasuna eskuratuko du, eta bilera zientifikoetan parte hartzeko eta ekarpenak egiteko gai izango da.\nTxostena onartuz gero, biltzar edo bilkuraren antolakuntza batzordeak, edo horretarako eskumena duen pertsonak, ziurtagiri bat igorri beharko du, non hautagaiak aurkezpena egin duela adieraziko den. Hala, jarduera ongi egin dela egiaztatuta geratuko da. Programan egin beharreko jarduerei dagokienez, koordinatzaileak aurreikusitako helburuaren lorpen maila ebaluatuko du kuantitatiboki, eta txosten onargarri bat egiteko gaitasuna.\nI, G edo b proiektu bat egitea.\nMintegi motako jarduera batean, partaidetza gurutzatuekin eta irakasle batek edo enpresa bateko kide batek zuzenduta, finantzazio eskaera txosten bat landuko da (sektore publikora zuzendua edo enpresa bateko organo gorenetara zuzendua), ikerketa, garapen edo berrikuntza proiektu bat garatzeko.\nIkasleak ezagutzaren eta produktuaren garapen arloan lana egiteko gaitasuna eskuratuko du, jabego intelektualaren esan nahia eta kudeaketa ezagututa.\nMintegiko zuzendariak aurreikusitako helburuaren lorpen maila ebaluatuko du kuantitatiboki, eta ikerketa proiektu bat finantzatzeko eskaera bat prestatzeko gaitasuna.\nUnibertsitateek, ikerguneek eta antzekoek kalkulu kodeei, esperimentazio teknikei edo ikaslearen prestakuntza hobe dezaketen bestelako gaiei buruz eskainitako ikastaroetara joatea.\nHala behar duen ikasleak kalkulu kodeak erabiltzeko gaitasuna eskuratzea MCNP/MCNPX, SCALE, COMSOL, FLUENT, edo teknika esperimentalak AMS edo Partikula Sorten Diagnostikoa. Horiek gabe, nekez burutuko luke bere doktorego tesia.\nIkaslea gai izango da hautatutako lan eremuan moldatzeko.\nJardueran onuraz parte hartu izanaren ziurtagiria nahikoa izango da eskatutako gaitasunak eskuratu direla onartzeko. Ikastarora joatea gomendatu duen irakasleak egiaztatuko du hori.


Sentsibilizazio eta formazio ekintzak Nafarroan, gazteen �sexismo finaren� aurka - GARA\nSentsibilizazio eta formazio ekintzak Nafarroan, gazteen �sexismo finaren� aurka\nNafarroako Gobernuak sentsibilizazio eta formazio ekintzak sustatuko ditu 2013ko azken hiruhilekoan eta 2014an, gazteen arteko genero indarkeria erauzteko. «Sexismo berri eta fin» batez ohartarazi dute.\nGazteen artean «sexismo fin eta berri» bat dagoela eta emakumeen aurkako tratu txarren aurrekari dela abisatu zuen Esther Ericek, Nafarroako Probintzia Auzitegiko presidente eta Genero Indarkeriaren Aurkako Behatokiko adituak -Espainiako Botere Judizialaren Kontseilu Nagusiaren (CGPJ) parte da behatoki hori-. Atzo Iruñean egindako agerraldian kezka azaldu zuen neska-mutil nafarren artean indarkeria matxista areagotzen ari dela-eta. Erran zuenez, 2011n mota honetako salaketa guztietatik %34 14 eta 30 urte arteko emakumeek jarri zituzten. 2012an, aldiz, %37ra igo zen kopurua, 400 gehiago.\nEricek zehaztu zuenez, «sexismo berri» horrek «estereotipo eta mito erromantikoak» ditu oinarri, eta emakumeentzat gehiegikeria eta tratu txar egoerak ekartzen ditu, hori bai, adeitasun eta babes mozorroarekin. Estereotipo horien artean daude «maitasunak dena ahal du», «kontrako aldeek elkar erakartzen dute» eta «bikote maitasuna behar da osotasuna edukitzeko», baita «dena ematea», «laranja erdia» eta zeloen mitoa ere. «Jende hagitz gazteak maitasun erakusgarritzat hartzen ditu zeloak, ezinbertzeko betekizuntzat ere bai».\nAurre egiteko bideak\nBehin berdintasun faltaren «molde berri» hau detektatuta, txikitatik aurre egiten hasi behar zaiola nabarmendu zuen Ericek. Bikote harremanen ikuspegi horren arrazoia zein den ez du garbi behatokiko adituak, baina gazteek helduagoengandik jaso dutela adierazi zuen. Telebista saio jakin batzuek, gazteentzako literaturak eta publizitateak ere erantzukizuna dutela deritzo.\nProbintzia Auzitegiko presidentearen aburuz, ezinbertzekoa da heziketa, umetatik arazo hau errotik mozteko eta pertsona aske eta formatuz eta mendekotasunik ez duten bikotez osatutako belaunaldi berriak sortzeko. Teresa Nagore Familia eta Berdintasunerako Nafarroako Institutuko zuzendari gerenteak jakinarazi zuenez, institutu hori diagnostiko bat egiten ari da indarkeria matxistaren aurkako lege proiektu berri bat osatzeko. Sentsibilizatzeko, kanpaina berezi bat eginen dute, ekimenak eskoletan, sare sozialak erabiliko dituzte, webgune bat sortu, eta kontzertu eta jaialdiak antolatu. Formazioari dagokionez, programak eginen dituzte nerabe, biktima, erasotzaile nahiz profesionalentzat.


Barkatu ama, 1989 M-ak\nLP Fan sutsuak izan ginen. M-ak ikustearren, auto-stop egiteko prest ginen! Gaur egun, a ze atrebentzia, ezezagunekin bidaiatzea� Sukarraldia pasa zitzaigun; beldur eta mamu gehiagorekin bizi gara orain. Baina gaztetzeko beti izango dugu disko hau eskura.\nAnjel ValdesElkarrizketakKAKI ARKARAZOElkarrizketakXABIER MONTOIA xehetasunakElkarrizketak Bidali zure iruzkina


Petri I.a uhartea - Wikipedia, entziklopedia askea.\nPetri I.a uhartea (norvegieraz: Peter I Øy) Bellingshausen itsasoan dagoen sumendi-uhartea da. Norvegiak Maud Erreginaren Lurraldea eta Bouvet uhartearekin batera bere burujabetza aldarrikatu arren, 1961etik aurrera Itun Antartikoaren administraziopean dago. Ia uharte osoa glaziarez estalirik dago eta ez du biztanlerik.\n1821ean Fabian Gottlieb von Bellingshausenek lehenengoz ikusia, Petri I.a Errusiakoaren izena darama. 1929an Nils Larsen eta Ola Olstadk gidaturiko espedizioak uhartea lehendabizikoz zapaldu eta bere herrialdearentzat aldarrikatu zuten.\nMultimedia: Peter I Island\nOrriaren azken aldaketa: 4 iraila 2020, 11:35.


Zertarako isildu? - - Goiena.eus\nAlazne Guridi 2016-06-03 08:52\nGune honek, besteak beste, isiltasuna beharrezkoa dugula adierazten digu eta hartarako deia egiten. Zertarako isiltasuna, ordea?\nInguratzen gaituenari soinua eta irudia kentzen dizkiogunean, kanpotik datozkigun mezuak une batez itxarongelan uzten ditugunean, isiltasuna presente egiten zaigu. Eta kanpokoa isilduta, gure begiek eta belarriek barrurako bidea hartzen dute. Pauso garrantzitsua hau, norberaren burua gehiago ezagutzeko.\nEta behin barrura sartuta, kanpokoa bezain nahasia eta zaratatsua den errealitatearekin topo egiten dugu sarri. Ideiak eta kontzeptuak sortzeko makina beti martxan dagoela dirudi, eta ardura eta minek ere konponbidea ozen aldarrikatzen dute. Barruko atseden eta isiltasunaren giltza baina, geure barruarekin eta bizi dugunarekin adiskideturik bizitzea izan daiteke. Benetan jakintsua ez baita asko dakiena, bizitzen dakiena baizik.\nHonen harira, Jesus ben Sirak-en jakinduria liburutik hauxe azpimarratuko nuke: “Jakinduria maitatzea bizia maitatzea da, haren bila lehiatzen direnak pozez beteko dira. Landu ezazu laborariak lurra lantzen eta ereiten duen bezala, eta egon gero fruitu gozoen zain…”. Isiltasunaren laborari.


Etxegabetzeei aurre egiteko plan integrala eskatu du EH Bilduk : Bidasoko Hitza\nEtxegabetzeei aurre egiteko plan integrala eskatu du EH Bilduk\nKaleratze arriskuan dagoen adineko bikotearentzako eta horrelako kasu bat ematen denerako etxeak izan ditzan eta etxebizitza hutsen benetako kudeaketa egin dezan eskatu diote udal gobernuari, «Irunen inork kalean lo egin ez dezan».\nEH Bildu taldeko Ane Unanue, Jokin Melida eta Oihana Briones.\nIrungo adineko bikote batek jaso berri duen etxe kaleratze aginduaren harira, Irungo EH Bildu taldeak eskaera zuzena egin dio udal gobernuari: etxegabetzeei aurre egiteko plan integral bat egin dezan.\n«Irungo adineko bikote bat kaleratze arriskuan dago. Bikoteak, egoerak hala behartuta, banketxe baten esku utzi zuen bere etxebizitza orain hiru urte, bertan bizitzen jarraitu ahal izateko alokairu kontratua sinatuz. Orain baina, banketxeak kontratua ez berritzea erabaki du, bi irundarrak etxegabetze arriskuan utzita. Duela aste gutxi batzuk, Irunen\nere, 80 urteko emakume bat etxetik kaleratua izan zen, alokairua ordaindu ezin zuelako, eta beste hainbatek ere bere etxetik botatzeko agindua jaso dute», esan dute koalizio subiranistako kideek.\nKasu hauek salbuespenak ez direla nabarmendu nahi izan dute, «ez direla kasu isolatuak». Taldetik diotenez, hilabeteak eman dituzte etxebizitza duina izateko eskubidea politika publikoen erdigunean jartzeko aldarrikatzen, are gehiago pandemiak areagotu duen krisi honetan.\nKaleratze arriskuan dagoen bikotearekin bitartekari lanak egiteko udal gobernuak hartutako konpromisoa begi onez ikusi du taldeak, baina argi dute udala ezin dela horretara mugatu. «Udalak kaleratzeei aurre egiteko plan integral bat egin behar du. Muturreko egoerak eman aurretik kasuak aurreikusi eta bere eskumen guztiak baliatuz eta gainerako erakundeen aurrean beharrezkoak diren kudeaketak eginez, egoera ezberdinei irtenbide egokia bilatu behar die», erantsi dute.\nZentzu horretan udalak etxegabetze kasu hauetarako etxeak izan ditzan eta etxebizitza hutsen benetako kudeaketa egin dezan eskatu diote, «Irunen inork kalean lo egin ez dezan».\nErlazionatutako edukiaKaleratze arriskuan dagoen bikote irundarraren alde elkarretaratu dira DonostianIrungo adineko bikote batek etxe kaleratze agindua jaso berri du